Predsednički kandidati na predstojećim predsedničkim izborima u Severnoj Makedoniji su aktuelni nacionalni koordinator za učlanjenje u NATO i univerzitetski profesor Stevo Pendarovski, iz redova vladajuće koalicije, i univerzitetska profesorka Ustavnog prava Gordana Siljanovska - Davkova, iz redova opozicione VMRO-DPMNE.\nIzbor Pendarovskog za zajedničkog predsedničkog kandidata vladajuće koalicije Socijaldemokratskog saveza i albanskih stranaka DUI, DPA i Alternativa, u nedelju je zvanično potvrđen na Kongresu Socijaldemokratskog saveza u Skoplju, gde je dobio podršku od 712 partijskih delegata, od ukupno 783 prisutnih, prenosi a1on.mk.\nPremijer i lider socijaldemokrata Zoran Zaev izjavo je da je Severnoj Makedoniji potreban predsednik sa visokim osećajem odgovornosti, koji će dinamično i posvećeno kreirati rešenja i pridružiti brzoj traci koju zemlju vodi napred ka NATO i EU.\n"Stevo je potvrda koncepta jedno društvo za sve u naprednoj evroatlantskoj Republici Severnoj Makedoniji. Znam da on kao predsednik svih građana naše zemlje svoju silu će pronalaziti kod svih naših građana, a ne samo kod onih koji će dati glas njemu", istakao je Zaev.\nLider VMRO-DPMNE Hristijan Mickoski je u svom obraćanju na godišnjoj Konferenciji Unije žena VMRO-DPMNE rekao da oni koji razmišljaju da li da glasaju ne treba da se dvoume jer, kako navodi "svi imamo istog protivnika - ''zaevizam'' je naš protivnik isto koliko je i vaš, ali Makedonija je zajednička".\nKandidatkinja za predsednika iz VMRO-DPMNE Gordana Siljanovska-Davkova je izjavila da je Prespanski sporazum štetan za državu i da makedonski identitet ne sme da se ugrožava zato što, kako je ona istakla, "mi smo makedonski narod i to je činjenica koju niko ne može da ospori".\nU trci za predsednika Severne Makedonije učestvovaće i bivši diplomata i univerzitetski profesor Blerim Reka koji je dobio podršku opozicionih albanskih stranaka Alijansa za Albance i pokreta BESA.\nPendarovski: Članstvo u NATO ključan kohezivni faktor u Severnoj Makedoniji


LDP: Vlada da preispita naftno-gasni sporazum sa Rusijom | Autonomija\nLDP: Vlada da preispita naftno-gasni sporazum sa Rusijom\nSporazum poguban za nacionalne i državne interese\nLiberalno demokratska partija (LDP) zatražila je danas od Vlade Srbije da preispita naftno – gasni sporazum sa Rusijom, ocenjujući da je to prilika za Vladu i Aleksandra Vučića da pokažu da i rade ono što govore.\nU saopštenju LDP se navodi da ta stranka već sedam godina, ukazuje na štetne posledice naftno – gasnog sporazuma sa Rusijom koji je potpisan 2008. godine i koji je neodrživ, a u nekim svojim elementima poguban za nacionalne i državne interese.\n„Tim sporazumom smo praktično sve svoje resurse i monopol dali besplatno u ruke drugoj državi, a za uzvrat nismo doblii ništa“, poručuje se u saopštenju LDP.\nU njemu se pozdravlja stav da se u Srbiji prekine sa energetskim monopolom Rusije. „Takav monopol nas stavlja u zavisnost i direktno zadire u suvereno vođenje spoljne i bezbednosne politike, a obesmišljava tržište i ekonomski racionalni izbor pri obezbeđivanju energetske bilanse“, navodi se u saopštenju.\nU LDP su istakli da se nadaju da saopšteni stav Vlade Srbije u Tirani nije samo retoričke prirode pred Vučićev put u Vašington, nego da je racionalan izbor i opredeljenje.


Astrocentar Srbija, vodeći astro centar u regionu - astrocentar.rs\nNazovite astro centar na 0901/640-645. Pristupiti odgovorima koje nudi astrologija uvek je jedinstveno iskustvo kroz koje se dolazi do dublje samospoznaje i saznanja o putevima za sreću. Stavljajući na raspolaganje najbolje stručnjake iz oblasti astrologije sa višegodišnjim iskustvom, astro centar nudi vam profesionalne usluge astrološkog savetovanja.\nČesto se kaže da svaka prediktivna disciplina ima svoje posebne prednosti, ali kada je u pitanju astrologija, ni jedna metoda ne može pružiti tako praktičan pristup i razumevanje o tajnama životnog puta. Kao izuzetno popularna metoda, astrologija ne nudi samo uvid u dalju perspektivu, već sveobuhvatan pristup koji olakšava samospoznaju i razumevanje svih aspekata koji se odnose na sentimentalno područje, poslovne mogućnosti, finansijski prosperitet, zdravlje i sve ono što ima važan uticaj na svakodnevni život. Uz pravi pristup ovoj najsveobuhvatnijoj divinacijskoj metodi, astro centar pruža vam mogućnost da se svakodnevno konsultujete sa vrhunskim astrolozima i dođete do jasnih i praktičnih odgovora.\nMnogobrojne astrološke tehnike predviđanja koje koriste naši najbolji astrolozi u astro centru daju dragocen uvid o svim najvažnijim životnim ciklusima, pri čemu se dobija neposredan uvid za budućnost. Ako ste u potrazi za odgovorima ili želite saznati više o određenom području svog života, ljubav, zdravlje, novac karijera, konsultujte se sa našim najpoznatijim stručnjacima iz oblasti astrologije. Nazovite nas na 0901/640-645


Jočić: Promena svih registarskih tablica\nJočić: Promena svih registarskih tablica\nUskoro će biti promenjene sve registarske tablice motornih vozila, a do tada važe postojeće, izjavio Dragan Jočić. Pravilnikom o utvrđivanju registarskih područja koji je ministar unutrašnjih poslova doneo 7. decembra, a stupio je na snagu pre dva dana, utvrđena su 34 područja. „Područja su određena u skladu sa iskustvima saobraćajne policije i neće biti menjana”, kazao je ministar unutrašnjih poslova Srbije Dragan Jočić povodom protesta koji su organizovani u Loznici. Odgovarajući na pitanje da li vlasnici vozila u opštinama koje ostaju bez oznake imati dodatne troškove, Jočić je ponovio da će sve tablice biti promenjene, ne precizirajući kada će to biti. Loznica će, prema Pravilniku, ubuduće nositi oznaku Šapca, kao i još sedam opština iz tog područja, zbog čega je stotinak prevoznika iz tog grada juče i danas organizovalo protest. Zbog određivanja novih područja negodovale su i lokalne samouprave u Vršcu i Paraćinu.


LG predstavlja specijalnu X seriju smart telefona na MWC sajmu\n2016 02. 17\nLG X Series: X-Cam + X-Screen\nLG X Series: X-cam\nLG X Series: X-screen\nPDF verzija: LG predstavlja specijalnu X seriju smart telefona na MWC sajmu\nBeograd, 17. februar 2016. godine – Kompanija LG Electronics (LG) će na ovogodišnjem Svetskom kongresu mobilne telefonije (MWC) u Barseloni predstaviti novu seriju smart telefona koja pruža korisnicima jedinstveno iskustvo i izuzetne funkcije, po povoljnim cenama. Prva dva modela X serije, X cam i X screen su dizajnirani za korisnike koji ne zahtevaju premium uređaj, ali i dalje insistiraju na kvalitetnoj kameri i naprednom ekranu.\nModel X cam poseduje čak dve kamere na zadnjoj strani i pruža iskustvo koje omogućavaju napredne kamere. Zahvaljujući 3D bending glass mogućnosti, elegantno zakrivljenom prednjem delu, kao i debljini od samo 5.2mm, ovaj model je izuzetno udoban za držanje u ruci. Za razliku od drugih, teških smart telefona iz ove kategorije, X cam model teži samo 118g.\nDrugi model iz ove serije, X screen, opremljen je sa always-on sekundarnim ekranom, koji je do sada bio samo dostupan na V10 modelu. Sekundarni ekran se nalazi iznad glavnog In-cell touch ekrana, dijagonale 4.93 inča, što olakšava obavljanje više funkcija odjednom. Sekundarni ekran dijagonale 1.76 inča, pruža mogućnost korisnicima da lakše pristupe aplikacijama koje često koriste, kao i da odgovore na pozive bez prekidanja trenutne aktivnosti. Sekundarni ekran takođe omogućava korisnicima da provere vreme, datum, status baterije i ostala obaveštenja, bez aktiviranja glavnog ekrana.\n„Svako od nas ima omiljenu funkciju na smart telefonu. Međutim, kompanija LG smatra da bi na tržištu trebalo da postoji prostor za uređaj koji obavlja jednu funkciju na vrhunskom nivou, kao i da nema potrebe da korisnici plaćaju za funkcije koje im nisu ni potrebne“, izjavio je Juno Cho, predsednik i izvršni director kompanije LG Electronics Mobile Communications.\nNova X serija biće dostupna na ključnim tržištima u Aziji, Evropi i Latinskoj Americi, počevši od narednog meseca. Posetioci ovogodišnjeg Svetskog kongresa mobilne telefonije (MWC) u Barseloni biće u prilici da se uvere u kvalitet nove X serije na štandu kompanije LG u hali 3, Fira Gran Via, od 22. do 25. februara.\nX cam ključne specifikacije:*\n• Ekran: 5.2inča FHD In-cell Touch\n• Procesor: 1.14GHz Octa-Core\n• Kamera: zadnje 13MP i 5MP / prednja 8MP\n• Memorija: 2GB RAM / 16GB ROM\n• Baterija: 2.520mAh\n• Operativni sistem: Android 6.0 Marshmallow\n• Veličina: 147.5 x 73.6 x 5.2mm~6.9mm\n• Boje: titanijum srebrna / bela / zlatna / ružičasto-zlatna\nX screen ključne specifikacije:*\nGlavni 4.93 inča HD In-cell Touch\nSekundarni 1.76 inča LCD (520 x 80)\n• Procesor: 1.2GHz Quad-Core\n• Kamera: prednja 13MP / zadnja 8MP\n• Baterija: 2.300mAh\n• Veličina: 142.6 x 71.8 x 7.1mm\n• Boje: crna/ bela / ružičasto-zlatna\n* Karakteristike mogu da varirati u zavisnosti od tržišta.\nKompanija LG Electronics (LG) će na ovogodišnjem Svetskom kongresu mobilne telefonije (MWC) u Barseloni predstaviti novu seriju smart telefona koja pruža korisnicima jedinstveno iskustvo i izuzetne funkcije, po povoljnim cenama.


Kinezi o sudaru s-400 i f-35 nad Sirijom\nKO ĆE BITI PONIŽEN: Ruski "S-400" ili američki "f-35"? 18 Podeli Podeli na facebook Podeli na twitter Podeli na viber Pošalji na mail\n06.11.2018. / 12:48\nRuski sistemi protivvazdušne odbrane (PVO) "s-400" i "s-300" i američki lovci pete generacije "f-35" mogli bi da se prvi put sudare iznad Sirije i to bi bilo pogubno po vojnu reputaciju jedne strane, procjenjuju kineski vojni analitičari\nNakon ruske isporuke sistema "s-300 favorit" Sirijcima, prva se u znatno nepovoljnijoj situaciji našla prva vazdušna snaga na terenu - izraelska avijacija koja je bila uspešna prilikom prethodnih napada.\nUlazak "s-300" u sastav sirijskih snaga, kao i činjenica da Rusi u svojim bazama u Siriji imaju i moderniji sistem "s-400", sudbonosan je po SAD.\nKineski vojni analitičari smatraju da je Rusija veoma dobro procenila trenutak za udarac po vojnoj i političkoj sferi SAD.\n"S-300" u Siriji verovatno će biti integrisan sa sistemom "s-400", što će omogućiti razmenu informacija i davanje sirijskoj vojsci podataka o bilo kojim vazdušnim ciljevima u dometu.\nRuski izvoz - 15 milijardi $\nRuski predsednik Vladimir Putin danas je izjavio da je zadovoljan ruskim izvozom oružja u svet koji iznosi do 15 milijardi dolara, uprkos "nefer konkurenciji koja ucenjuje kupce". On je kazao da će Rusija pažljivo pratiti trendove i svojim partnerima će nuditi nove fleksibilne i pogodne forme saradnje. "Ovo je naročito važno s obzirom na aktuelne uslove, u kojima naši rivali često pribegavaju nefer metodama konkurencije. Oni pokušavaju da vrše pritisak i ucenjuju kupce, naročito koristeći mere politički motivisanih sankcija kako bi nametnuli sopstvenu vojnu opremu, iako je ona skuplja i slabija u odnosu na našu po pitanju kvaliteta", rekao je Putin.\nAko Izrael i SAD odluče da unište sirijski "s-300" uz pomoć aviona "f-35" i "f-22", Rusi će, jednostavno, "osvetliti" svojim sistemima američke "stelt" ciljeve, kako bi omogućili sirijskoj vojsci da obara jedno od verovano najmoćnijih vojnih aviona na svetu.\nTada ti avioni, koji su već sada vidljivi čak i na starim sovjetskim sistemima, više nikome ne bi bili potrebni i SAD bi izgubile milijarde dolara, vojnu moć i potencijalne saveznike, navode kineski vojni portali.\nKineski vojni stručnjaci smatraju da direktni sukob "f-35" i "s-300" u Siriji može imati neočekivani ishod, te da i jedna i druga vojna tehnika imaju niz prednosti.\nDodatni problem je i to što se moderna američka i ruska vojna tehnologija nikada nisu sudarale neposredno, već su njima uvijek upravljale tuđe vojske ili piloti "dobrovoljci", pa se nije moglo direktno odrediti šta je tu i koliko bolje.\nU Siriji to više nije slučaj, jer iza "s-300" i "s-400" stoje ruski vojni stručnjaci i posade, čime se otvaraju veliki rizici u slučaju neposrednog američkog ili izraelskog napada.\n"IZRAEL BI MOGAO DA UNIŠTI S-300 U SIRIJI"\nIzraleci se malo precenili?\nTel Aviv sada sve češće pominje mogućnost korištenja svojih, iz SAD pre nekoliko godina dobijenih, aviona "f-22" i "f-35", za koje tvrdi da će ostati neprimetni za sirijski PVO. Međutim, ruski vojni analitičar Andrej Kožinov smatra da je sad došlo do promene ravnoteže snaga između Izraela i Sirije, i tvrdi da Tel Aviv nije od Vašingtona dobio (zeleno svetlo da koristi ) "f-35" kao sredstvo za borbu protiv sistema "s-300". Drugi ruski vojni stručnjaci upozoravaju da je Izrael "precenio mogućnosti 'f-35'", tvrdeći da "s-300" ima posebno svojstvo navođenja, zbog čega će oni delovati po američkim lovcima - "jednostavno".\nIzraelski ministar Zev Elkin je upozorio da bi sirijski protivavionski sistemi mogli biti ciljani, čak i ako bi se time doveli u opasnost ruski vojni eksperti, u slučaju da Sirijci upotrebe te unapređene rakete kojima ih je nedavno snabdela Rusija.\nMinistar ekologije koji je takođe i kopredsednik Rusko–izraelske međuvladine komisije, izjavio je za ruske medije da je snabdevanje tim raketama bila velika greška jer one mogu dovesti do "destabilizacije situacije".\nOn je objasnio da se, "imajući u vidu haos" u kome je sirijska vojska, Sirijcima ne može verovati da će opremu koristiti kako valja i da bi to moglo bi da se završi obaranjem "izraelskog vojnog ili komercijalnog aviona nad izraelskom teritorijom".\n"Uveliko se nadam da neće biti ruskih vojnih eksperata (na mestu ispaljivanja raketa)", rekao je Elkin, dodavši da je Izrael ranije svim silama nastojao da ne povredi ruske vojnike za vreme akcija u Siriji.\nIzrael je izveo stotine napada na ciljeve u toj susednoj zemlji, uglavnom ciljajući konvoje oružja, navodno namenjene libanskom Hezbolahu, i iranske položaje.\nMoskva je isporučila rakete S-300 Siriji nakon što je jedan ruski avion oboren sirijskom raketom za vreme izraelskog napada.\nRusija je optužila Izrael za obaranje aviona, pri čemu je poginulo 15 ruskih vojnika, tvrdeći da je izraelski avion koristio ruski IL-20 kao štit, što je izraelska strana porekla.\nIako satelitski snimci pokazuju da su unapređene rakete razmeštene u Siriji, izraelski zvaničnici veruju da one još nisu operativne.\nUpozorenje Elkina usledilo je nakon što je izraelski ministar odbrane Avigdor Liberman nedavno odbacio navodni zahtev Moskve da Izrael dodatno upozori rusku vojsku pre nego što izvede udare iz vazduha u Siriji. Izrael obično obaveštava Rusiju nekoliko minuta pre napada, navode izraelski mediji.\nIzraelski lideri najavili su nastavak napada u Siriji uprkos napetosti nastaloj u odnosima s Rusijom zbog obaranja aviona.\nOd kada je avion oboren 17. septembra ni jedan udar iz vazduha na Siriju nije pripisan Izraelu, mada izraelski zvaničnici tvrde da ti napadi nisu prestali.\nRusija Sirija raketni štit rakete SAD izrael avioni naoružanje


Sportski Zaječar na kraju godine u znaku malog fudbala -POČINJE VELIKI NOVOGODIŠNJI TURNIR | Radio Magnum 103 MHz\nHome / Sport / Sportski Zaječar na kraju godine u znaku malog fudbala -POČINJE VELIKI NOVOGODIŠNJI TURNIR\n29. Novogodišnji turnir u malom fudbalu, ove godine će biti održan od 14. do 29. decembra u sportskoj hali na Kraljevici. Na danas održanoj konferenciji za novinare, rečeno je da se Novogodišnji turnir organizuje u šest kategorija, a da je i ove godine, obezbeđen bogat nagradni fond.\nZaječar će od 14. do 29. decembra biti grad malog fudbala. Takmičenje će biti organizovano u kategorijama: mlađi petlići (2009. i mlađi), petlići (2007. i mlađi), pioniri (2005. i mlađi), kadeti (2002. i mlađi), seniori i veterani. Pomoćnik gradonačelnika za sport, Milan Stanković, je na konferenciji istakao da Grad podržava sve sportske manifestacije, posebno ovu koja je tradicionalna.\n„Nivo kvaliteta turnira je sve bolji, prošle godine nismo imali nikakvih problema na turniru, ove godine se nadamo da ćemo napraviti korak dalje i što se tiče organizacije, i što se tiče same masovnosti. Masovnost je najvažnija u čitavoj ovoj priči, a tu pre svega mislimo na decu. Ovo je prilika da se deca zabave na određeni način i da razviju takmičarski duh. Želimo da nam sportska hala na Kraljevici bude puna, i da ljubitelji malog fudbala dođu u što većem broju“, istakao je Stanković.\nPrema rečima Igora Božinovića, generalnog sekretara Saveza, i ove godine su očekivanja da će sve proteći onako kako je i planirano, bez ikakvih problema. Kada je reč o samom programu turnira, prve utakmice igraće se od subote 14. decembra, a za 19. decembar predviđena je pauza zbog praznovanja Svetog Nikole.\n„Prijavljivanje ekipa je moguće do petka 13. decembra, do 12.00 časova, u prostorijama Sportskog saveza. Već od 14. decembra u prepodnevnim satima počinju utakmice mlađih kategorija: mlađi petlići (2009. godište i mlađi) i pioniri (2005. i mlađi). U nedelju, 15. decembra će igrati petlići (2007. i mlađi) i kadeti (2002. i mlađi). Sve ostale kategorije kreću sa takmičenjem od 16. decembra u popodnevnim časovima. Izvlačenje parova za seniorske ekipe i ekipe veterana, održaće se u subotu 14. decembra, od 15.00 časova, odmah po završetku takmičenja mlađih kategorija. Moram da napomenem da će polufinalne utakmice biti odigrane 28. decembra u prepodnevnim časovima, kada će igrati sve mlađe kategorije, dok će u popodnevnim časovima biti odigrane utakmice za sve ostale kategorije. 29. decembra biće odigrane sve finalne utakmice, kao i utakmice za treće mesto. Za mlađe kategorije utakmice se igraju u prepodnevnim satima, za ostale u popodnevenim“, istakao je Božinović i dodao:\n„Kada je reč o kotizaciji, ona ostaje ista kao i prošle godine: mlađi petlići i petlići 3.000 dinara, pioniri 4.000 dinara, kadeti 6.000 dinara, seniori 12.000 dinara i veterani 5.000 dinara. Prošle godine smo imali u svim kategorijama 53 ekipe, očekujemo da ove godine bude više“.\nVice Lalić, v.d. direktora JKP „Timok-održavanje“ je na konferenciji za novinare istakao da će i ove godine, tokom trajanja turnira, posetioci moći da se osveže u bifeu, u okviru sportke hale, za čiji zakup će biti raspisana licitacija.\n„Već sutra će biti raspisana licitacija za idavanje bifea u sportkom centru. Ono što je praksa, kao i svake godine, kada je reč o ulaznicima, ulaz u sportski centar tokom utakmica grupne faze i tokom prvog dela eliminacione faze će biti besplatan, naplaćivanje karata počeće za polufinalne utakmice i iznosiće 50 dinara, dok će za finalne utakmice biti 100 dinara“, rekao je Lalić.\nKada je o nagradnom fondu reč, za osvojeno prvo mesto u kategoriji kadeta, nagrada je 25.000 dinara, za drugo 15.000, dok je za treće 10.000 dinara. U kategoriji seniora prvo mesto pobedniku donosi 250.000 dinara, drugo mesto 150.000 dinara, dok je za treće mesto obezbeđeno 100.000 dinara. Osvajači prvog mesta u kategoriji veterana mogu da računaju na 20.000 dinara, osvajači drugog na 15.000 i osvajači trećeg na 7.000 dinara.


Apple patentirao tastaturu koja je otporna na prašinu | recenzije.com\n195 pregleda 0 likes 0 komentara\nApple patentirao tastaturu koja je otporna na prašinu\nby recenzije.com on March 11, 2018\nKada je Apple objavio novi 12-inčni Retina MacBook, predstavili su i novu tastaturu za laptop. Nova tastatura je tanja i nudi brži odziv između pritisaka dugmadi, ali je imala i određene probleme zbog ovako tankog profila. Naime, prljavština i prašina koji su se skupljali u tastaturi su dovodili do toga da dugmad prestanu da pravilno funkcionišu. Dobra vijest je da Apple vjerovatno ima rješenje za ovaj problem, zahvaljujući nedavno objavljenom patentu.\nPrema podacima iz patenta, Apple ima rješenje za prašinu i prljavštinu tako što će zatvoriti bilo kakve neželjene pukotine, a ovo može potencijalno tastaturu učiniti i vodootpornom. Osim ovoga, Apple bi mogao implementirati membranu ispod svakog dugmeta, koja bi ispuhivala vazduh svaki put kada se pritisne dugme, čime bi se izbacivao neželjeni materijal. Obzirom na to da je aplikacija za patent podnesena 2016. godine, za sada nije poznato da li je Apple napravio konkretne pomake u implementaciji ove ideje, ili će ona ostati samo koncept na papiru.


Konkurs za izlagačku sezonu 2015. u Uličnoj galeriji\nUlična galerija u Beogradu objavila je konkurs za izlagačku sezonu za 2015. godinu.\nRok za prijavljivanje je 15. januar 2015.\nUlična galerija u Beogradu objavljuje konkurs za izlagačku sezonu za 2015. godinu. Svi zainteresovani umetnici, kustosi, udruženja i organizacije mogu poslati svoje predloge projekata na office@mikroart.rs do 15. januara 2015.\nU obzir dolaze i predlozi za samostalne i grupne izložbe, i kustoske projekte bez ograničenja u vidu medija. Takođe, prihvatamo predloge za prateće programe ili nezavisne događaje kao što su radionice, svirke, festivali, prostorne instalacije koje se mogu održavati i za vreme trajanja izložbi.\n- Tehnička lista neophodna za realizaciju projekta (Ulična galerija snosi troškove produkcije radova i skromnog kataloga, pre realizacije projekta autori će biti pozvani na dogovor oko tehničkih detalja)\nŽiri će po završetku konkursa izabrati projekte koji će biti predstavljeni u Uličnoj galeriji tokom 2015. godine.\nSve informacije o Uličnoj galeriji možete pronaći na zvaničnom sajtu ove galerije koja se nalazi na adresi: www.mikroart.rs.


Da li će Rusi postati zavisni od lekova sa Zapada? - Smedia\n23.04.2018 | 12:50\nU nadmetanju ekonomskim sankcijama, u Rusiji se razmišlja o zabrani uvoza lekova sa Zapada. Mnogi Rusi su zabrinuti – njihova zemlja nije u stanju da proizvede mnoge lekove ili su pak, domaći lekovi slabije kakvoće.\n„Nikad nismo rekli, ne kažemo i ne nameravamo da kažemo da ćemo zabraniti bilo kakve lekove ili medicinske uređaje iz inostranstva. Ni u kojem slučaju!“ To su reči Vladimira Putina, ali rečene još u septembru 2015, dakle u doba dok su sankcije Zapada zbog krize s Ukrajinom još bile prilično ograničene.\nAli jedva dve i po godine kasnije bi na sto ruskog predsednika mogao dospeti zakon koji predviđa baš ono što je rekao da „nikad“ neće biti. Nedavno je ruski parlament raspravljao o zakonu koji predviđa ograničenja ili čak potpunu zabranu lekova iz SAD i zemalja koje učestvuju u američkim sankcijama protiv...


Moderan prostor u holu zgrade opštine Smederevska Palanka, jedinstveno upravno mesto, koji ispunjava sve tehničke i digitalne standarde biće svečano otvoren sutra u prisustvu ministra državne uprave i lokalne samouprave, Branka Ružića.\nTo je za našu televiziju potvrdio predsednik palanačke opštine, Nikola Vučen, koji je između ostalog rekao da je adaptacijom ovog prostora građanima omogućen potpuno drugačiji, brži i jednostavniji pristup potrebnoj dokumentaciji jer se sve nalazi na jednom mestu.\nJedinstveno upravno mesto sadrži matičnu službu, lokalnu poresku administraciju, poslove pisarnice i arhive, inspekcijskih službi, dečije zaštite koji se odnose na ostvarivanje prava za roditeljski i dečiji dodatak, zatim šalter za učeničke i studenske kredite, romskog koordinatora i pošte.\nInače, Smederevska Palanka je jedna od osam lokalnih samouprava u kojima se realizuje pilot projekta ministrastva državne uprave i lokalne samouprave a koji se odnosi na uspostavljanje jednistvenog upravnog mesta.\nSredstva za ovo namenu, u iznosu od 6 miliona, obezbedilo je Ministarstvo.\nZavod za javno zdravlje Požarevac: Prema podacima od 21. septembra u Podunavskom okrugu potvrđeno pet novih slučajeva Covida-19\nPo dva nova slučaja u Smederevu i V. Plani i jedan u S. Palanci. U školskom uzrastu trenutno nema pozitivnih slučajeva na koronavirus\nJugoprevoz Velika Plana: Autobuski red vožnje od 21. septembra\nUhapšena osoba iz Smedereva


Obavještenja – Stranica 2 – Ambasada Bosne i Hercegovine\nUSAID Projekat „Diaspora Invest“ je raspisao novi javni poziv za dodjelu bespovratnih sredstava kompanijama u Bosni i Hercegovini koje imaju veze sa bh. dijasporom kroz strukturu vlasništva ili poslovna partnerstva.\nBosanci i Hercegovci u Beču se registrirali za lokalne izbore 15. novembra 2020.godine\nU prostorijama Ambasade Bosne i Hercegovine u Beču u srijedu, 26.08.2020.godine organizirana je registracija za glasanje za državljane BiH na lokalnim izborima koji su zakazani za 15. novembar 2020.godine.\nPoštovani birači, ako ćete na dan Izbora 15.11.2020. godine boraviti u inostranstvu, da bi ste mogli glasati, potrebno je da se registrujete za glasanje.\nMinistarica Turković danas je prisustvovala prvom sastanku Tima MVP-a BiH za operativnu podršku lokalnim izborima 2020. godine\nVijeće ministara BiH na 12. sjednici donijelo je Odluku o dopuni Odluke o propisivanju dodatnih uslova za ulazak stranaca u Bosnu i Hercegovinu.\nOdlukom Vijeća ministara BiH, od 01.juna/lipnja dopušten je ulazak državljanima susjednih zemalja, i to Crne Gore, Republike Hrvatske i Republike Srbije, a državljani navedenih zemalja u BiH mogu ući s putovnicom/pasošem ili osobnom/ličnom iskaznicom, dok zabrana ulaska u BiH i dalje vrijedi za državljane drugih zemalja.\nObavještenje za birače Poštovani birači izvan Bosne i Hercegovine, Centralna izborna komisija Bosne i Hercegovine je 07. maja 2020. godine […]


Na adresu Parlamenta BiH jutros je stigla koverta u kojoj se nalazio metak kalibra 7,65 milimetara, zamotan u jedan tufer.\nU koverti je napisana i poruka: ”S verom u Boga na život ili smrt” i tu se nalazila mrtvačka glava, navodi Avaz.\nPismo je stiglo s jedne adrese iz Beograda. O svemu su već obavešteni i Tužilaštvo BiH, Direkcija za koordinaciju policijskih tijela, ali i SIPA.\n– Čekamo dolazak tužioca Tužilaštva BiH, koverta je otvorena oko 14 časova i u njoj se nalazio metak. Obavljen je i KDZ pregled prostorija – rečeno je iz Parlamenta.


U privatnom sektoru uposleno više od 65 odsto radnika | Republika Srpska\nNaslovna Republika Srpska U privatnom sektoru uposleno više od 65 odsto radnika\nU privatnom sektoru uposleno više od 65 odsto radnika\nU privatnom sektoru u Bijeljini uposlena su 14.082 radnika, što je više od 65 odsto ukupnog broja zaposlenih u gradu, navodi se u informaciji Odjeljenja za privredu koja će danas biti razmatrana u Skupštini grada.\nU strukturi zaposlenih najveće učešće od 26,68 imaju radnici u oblasti trgovine, u prerađivačkoj industriji 17,56, u javnoj upravi 8,51 odsto, obrazovanju osam odsto, u zdravstvu 6,69 radnika.\nProcenat zaposlenih u informacijama i komunikacijama je 2,51 odsto.\nNa osnovu podataka Poreske uprave Republike Srpske, zaključno sa 30. aprilom, na području Bijeljine zaposleno je 22.509 lica, od kojih je 19.249 zaposleno kod pravnih lica i 3.260 samostalnih preduzetnika i zaposlenih kod njih.\nU informaciji se navode i podaci Republičkog zavoda za statistiku iz prošle godine da je među zaposlenima 9.590 žena, kao i da je broj zaposlenih u 2017. godini povećan za 717 lica u odnosu na prethodnu godinu.\nU ukupnom broju zaposlenih u Republici Srpskoj učešće zaposlenih u Bijeljini je 8,25 odsto.\nPovećanje broja zaposlenih ostvareno je u skoro svim sektorima, osim građevinarstva, djelatnostima informacija i komunikacija, te zanemarljivo smanjenje u rudarstvu, elektrosektoru i poslovanju nekretninama.\nPrema stepenu stručnog obrazovanja, najveći broj zaposlenih je srednjeg nivoa obrazovanja 48,2 odsto, sa visokom stručnom spremom među zaposlenima u Bijeljini su 24,3 odsto radnika.\nPrema evidenciji Zavoda za zapošljavanje Republike Srpske-Biro Bijeljina, na kraju prošle godine prijavljeno je 11.120 nezaposlenih lica koji aktivno traže posao.\nVisina prosječne mjesečne neto plate u Bijeljini je 772 KM i u prethodnih šest godina niža je od prosjeka na nivou Republike Srpske.


Unapređenje efikasnosti: Opština uvela elektronsko kancelarijsko poslovanje - Volim Danilovgrad\nUnapređenje efikasnosti: Opština uvela elektronsko kancelarijsko poslovanje\nU opštini Danilovgrad, u decembru 2020. godine, instaliran je informacioni sistem za elektronsko upravljanje dokumentima – IS „Hermes“.\nKako navode u saopštenju na sajtu Opštine, kancelarijsko poslovanje obuhvata prijem, razvrstavanje, evidentiranje, administrativno – tehničku obradu i otpremanje akata, kao i njihovo čuvanje i arhiviranje. Može se vršiti u elektronskom obliku, odnosno u informacionom sistemu za elektronsko upravljanje dokumentima.\nCilj uvođenja informacionog sistema, kako su naveli iz Sekretarijata za lokalnu samoupravu i društvene djelatnosti, za elektronsko upravljanje dokumentima je stvaranje efikasnije, kvalitetnije i transparentnije e-uprave, poboljšanje komunikacije i pristupa informacijama između građana i lokalne uprave, jednostavnost i fleksibilnost u radu i jedinstvenost podataka u sistemu.\n“Sistem je razvijen kao integralni informacioni sistem i organizovan je prema modulima, koji u potpunosti prati proces poslovanja lokalne uprave. Prilagođen je našoj lokalnoj upravi i poslovnom procesu koji se obavlja. Koncipiran kao niz nadogradivih modula”, navodi se u saopštenju Sekretarijata.\nOsnovu informacionog sistema predstavlja modul Pisarnica. Kroz ovaj modul se vrši zavođenje svih predmeta koji stižu u lokalnu upravu – formiraju se predmeti, unose se osnovni podaci o predmetu i prosleđuju organima na rješavanje. Omogućava se praćenje rješavanja predmeta, unose načini rješavanja, eventualno prosleđivanje na rješavanje drugim instancama, i na kraju vrši arhiviranje predmeta.\nU prošloj godini pripremljena je detaljna funkcionalna specifikacija za implementaciju Sistema, koja je podrazumijevala kreiranje modula i prilagođavanje lokalnoj upravi.\nKako su naveli u saopštenju, sistem je u decembru prezentovan zaposlenima koji će raditi na istom, kako bi se upoznali sa funkcionalnostima sistema i mogućnostima koje on pruža. Organizovane su i realizovane onlajn obuke. U januaru 2021. godine, otpočela je primjena test varijante, a sistem će početi sa implementacijom početkom februara 2021. godine.\nU cilju uspješnijeg realizovanja informacionog sistema, formiran je radni tim za praćenje implementacije sistema za elektronsko upravljanje dokumentima i pripremu predloga za dalju implementaciju, a sve u cilju stvaranja kvalitetnije, efikasnije i transparentnije javne uprave.\nSistem je moguće obogatiti i modulima za komunikaciju sa građanima, kao što su e-uprava – intranet (infokiosk), internet (web portal), SMS i e-mail servis, što je u planu u narednom periodu.\nSLIČNO:elektronsko kancelarijsko poslovanjeIS „Hermes"\nPremijer posjetio kasarnu Milovan Šaranović u Danilovgradu


SKUPŠTINA OSR „SMUĐ“ IZ POŽAREVCA Još jedna uspešna godina! • Poportal\nSKUPŠTINA OSR „SMUĐ“ IZ POŽAREVCA Još jedna uspešna godina!\n26/02/2019 02/04/2020 P.Radovanović0\nGodišnja skupština požarevačke Organizacije Sportskih Ribolovaca „Smuđ“ održana je 24. februara, u prostorijama ovog kluba. Skpuštini su pored članova, delegata i takmičara prisustvovali i saradnici, a prisutne je na početku pozdravio predsednik Saša Radosavljević, koji je potom reč dao sekretaru Lepomiru Đorđeviću.\nI pored problema sa kojima smo se prošle godine suočavali, imamo razloga da budemo zadovoljni, naročito kada je reč o takmičarskom ribolovu.\nU 2018. godini licencirali smo čak 17 takmičara u disciplinama plovak (šest takmičara), šaran (3), fider (4) i mušica (4), a imali smo i pet sudija, od kojih su trojica prve kategorije.\nMinule godine „Smuđ“ se „pojačao“ sa još četiri trenera iz svojih redova, koji su završili školovanje i dobili licence, tako da ih sada imamo ukupno pet – naveo je Đorđević izdvojivši kadete Stefana Stevanovića, Kostu Radosavljevića, Vukana Miletića i Đorđa Zdravkovića, koji su na regionalnom plovkaroškom prvenstvu osvojili peto mesto u ekipnom plasmanu.\nSjajan uspeh ostvario je i junior Željko Vuksić, koji je na državnom prvenstvu u disciplini plovak zauzeo drugo mesto i tako ponovo izborio mesto u reprezentaciji Srbije. Mladi Vuksić se nedavno ovenčao i prestižnom titulom sportiste godine, koju tradicionalno dodeljuju Sportski savez Požarevca i list „Reč naroda“.\nI mušičari su prošle sezone bili veoma uspešni. Nakon rangiranja u svim takmičenjima, naš Milan Martić bio je drugi, Vladimir Marković treći, a Aleksandar Mišić šesti i sva trojica su ušla u sastav reprezentacije za 2019. godinu. Odlične rezultate ostvarili su i na Kupu Srbije – Mišić je bio prvi, Martić drugi, a Marković deseti.\nKada je reč o pojedinačnim rezultatima, mušičari „Smuđa“ su prvi u Srbiji! Naše šarandžije su državno prvenstvo završile na osmoj poziciji (od ukupno 14 ekipa), dok su fideraši nastupali o okrnjenom sastavu i najuspešniji je bio Ivan Stanojević, koji je u konkurenciji 74 takmičara bio na 23. mestu – rekao je Đorđević i dodao da je u generalnom rangiranju klubova pod okriljem Saveza sportskih ribolovaca Srbije „Smuđ“ 2018. godine bio na odličnom sedmom mestu, od 64 klubova!\nPodnoseći izveštaje o radu i finansijama, predsednik Radosavljević je istakao da je OSR „Smuđ“ i ove godine poslovala pozitivno.\nNaši prihodi potiču od prodaje dozvola, članarine, izdavanja lokala, donacija sponzora i sredstava koja na konkursu dobijamo od Grada Požarevca. Budžedski inspektor je ocenio namensko trošenje sredstva. U „Smuđu“ se tačno zna gde ode svaki dinar i sve transakcije se obavljaju uz odgovarajuće račune, a svaka donacija je regulisana odgovarajućim ugovorom – podvukao je Radosavljević i dodao da klub veliku zahvalnost duguje gradu Požarevcu, Ani Miljanić iz Gradskog veća za sport i turizam, Sportskom savezu Požarevca i predsedniku Zlatanu Kostiću, zatim dugogodišnjim sponzorima i saradnicima, ali i članovima upravnog odbora kluba, trenerima i takmičarima.\nTokom radnog dela skupštine jednoglasno su usvojeni izveštaj o radu, izveštaj o finansijskom poslovanju, kao i izveštaj nadzornog odbora, koji je podneo predsednik tog tela Radomir Šojanović, koji je naveo da je čak 88,9 odsto od ukupnih prihoda utrošeno na sportske aktivnosti i takmičare.\nGovoreći o planovima za tekuću godinu, Saša Radosavljević je naglasio da će rad sa takmičarima ponovo biti prioritet i dodao da će ove godine početi radovi na uređenju jednog od dva jezera koja je klub dobio na upravljanje.\nU pitanju su ozbiljni radovi, pa se kao i do sada uzdamo u razumevanje i pomoć grada. Nakon završetka radova, od naših jezera korist će imati svi građani, ali ćemo se kao i uvek najviše fokusirati na najmlađe. Koristim priliku da se posebno zahvalim roditeljima naših kadeta, koji su nam prošle godine pružili bezuslovnu podršku, ali i glavnom treneru Milanu Stankoviću Uči, koji je podneo najveći teret u radu sa našim klincima – rekao je prvi čovek kluba.\nU nastavku se čula informacija da je SSRS doneo odluku da ove godine neće finansirati odlaske takmičara na evropska i svetska, čime je i učešće „Smuđa“ na planiranim takmičenjima dovedeno u pitanje.\nBila bi velika šteta da naši plovkaroši i mušičari ne učestvuju na nadmetanjima koja ih očekuju i nadamo se da ćemo nekako uspeti da obezbedimo dovoljno sredstava. Nažalost, uvećane su i dažbine koje klubovi plaćaju SSRS, što dodatno opterećuje i našu sportsku organizaciju, ali šta je – tu je – kazao je Radosavljević.\nU nastavku su zaslužnim sportistima, članovima, prijateljima i saradnicima podeljene zahvalnice.\nIvan Jović podneo neopozivu ostavku na mesto potpredsednika Gradskog odbora, kao i ostavku na mesto člana Gradskog veća u lokalnoj samoupravi\nPogledajte svoj mali prst\n26/10/2017 02/04/2020 P.Panović


Gordana Matković - Blic Online\n"U Srbiji su gotovo iskorenjeni ekstremni vidovi siromaštva, i smanjena je stopa rizika od siromaštva. Rezultati u toj oblasti, i pored vidnog napretka, daleko su od željenih", saopštio je kabinet premijerke Ane Brnabić, nakon što je premijerka prisustvovala predstavljanju Trećeg nacionalnog izveštaja o socijalnom uključivanju i smanjenju siromaštva za period od 2014. do 2017. godine.\nNema više ceo radni vek u jednoj firmi\nProfesor FEFA Gordana Matković, ministarka socijalne zaštite u Vladi dr Zorana Đinđića, podržava većinu predloženih promena Zakona o radu.\nMajka dva dana čekala na sanitet da je preveze u bolnicu\nDva dana je trajala dramatična borba Gordane Marković da majku kojoj je pozlilo u Gerontološkom centru u Kragujevcu - prebaci u bolnicu.\nMatković: U Srbiji i dalje nepovoljna klima za poslovanje\nU Srbiji još vlada nepovoljna klima za poslovanje i posao vlade je da to promeni, kao i da ustanovi koji su poslovi dobri za razvoj i u skladu s tim odredi svoju politiku, ocenila je danas Gordana Matković, član Savetodavnog odbora za izradu Svetskog izveštaja o razvoju.\nDanas u "Blicu" govore izabrani članovi Naše Vlade\nDo sada je stiglo na desetine predloga za svako ministarsko mesto, kao i za mandatara Naše Vlade, a izabrali smo i prvih pet ministara. Gordana Matković, Dejan Ilić, Dragan Milić, Milan Obradović i Ivan Vejvoda danas u štampanom izdanju "Blica" govore o stanju u zemlji, sadašnjoj vladi i tome šta ministrima treba da budu prioriteti.\nSiromaštvo preti Srbiji, regionu, ali i bogatim zemljama\nBEOGRAD, ZAGREB, SARAJEVO - Globalna ekonomska kriza je bitno uticala na porast siromaštva u Srbiji, svim zemljama nastalih nakon raspada bivše Jugoslavije, ali i najbogatijem delu sveta, što pokazuju analize lokalnih i međunarodnih institucija i uglednih stručnjaka. Savetnica predsednika Srbije za socijalna pitanja Gordana Matković izjavila je početkom sedmice Tanjugu da postoje realne osnove da životni standard socijalno najugroženijih građana u 2011. u našoj zemlji bude, uprkos tekućoj krizi, ipak bolji nego prošle godine.\nMatković: Siromašnima će biti bolje u 2011.\nBEOGRAD - Savetnica predsednika Srbije za socijalna pitanja Gordana Matković izjavila je danas da postoje realne osnove da životni standard socijalno najugroženijih građana u 2011. bude bolji nego prošle godine.\nRaste armija siromašnih\nSiromaštvo u Srbiji je znatno veće u 2008. i 2009. godini zbog ekonomske krize. Stanje se od 2000. naovamo popravljalo i sada broj siromašnih prvi put beleži trend porasta. Situacija i dalje nije alarmantna, budući da stopa siromaštva još nije veća nego 2006. i 2007. godine – kaže u razgovoru za „Blic nedelje“ bivša ministarka Gordana Matković, ekonomista i ekspert za socijalnu politiku iz Centra za liberalno demokratske studije.


f Održana Konferencija „Životna sredine i bezbednost“ - Arhus Centar Subotica\nOdržana Konferencija „Životna sredine i bezbednost“\nDržavni sekretar Ministarstva poljoprivrede i zaštite životne sredine mr Stana Božović otvorila je danas na konferenciju „Životna sredina i bezbednost“, koja se održala u organizaciji inicijative „Životna sredina i bezbednost“ (ENVSEK). Ova inicijativa proizilati iz uverenja da je najbolji način za rešavanje ekoloških i bezbedonosnih problema zapravo međunarodni dijalog i dobrosusedska saradnja.\nOva Inicijativa sprovodi svoju misiju „da doprinese smanjenju bezbednosnih rizika životne sredine i da ojača saradnju između zemalja kao i unutar zemlje“. Takođe, inicijativa želi da olakša proces u kojem su ključni javni donosioci odluka u jugoistočnoj i istočnoj Evropi, centralnoj Aziji i na Kavkazu u stanju da u isto vreme insprišu akciju mira i unapređenja zaštite okoline.\n„Predlog za pokretanje inicijative došao je upravo iz Beograda, posle održanog regionalnog sastanka o životnoj sredini i bezbednosti u decembru 2002. godine. Ideja je bila da se ovom inicijativom zajednički problemi između susednih država u vezi sa korišćenjem prirodnih resursa i zagađenja reše povezivanjem aspekta životne sredine i bezbednosti na sistematski način kroz prevenciju, međunarodni dijalog i dobrosusedsku saradnju. Na taj način bi se predupredili i mogući akcidenti kao što su prekogranično zagađenje životne sredine ili udesi i katastrofe sa prekograničnim posledicama, koji bi mogli da negativno utiču na odnose između susednih država ili država u regionu“, rekla je državni sekretar Božović.\nPrvi osnivači inicijative bili su Organizacija za evropsku bezbednost i saradnju u Evropi (OEBS), Program ujedinjenih nacija za razvoj (UNDP) i Program ujedinjenih nacija za životnu sredinu (UNEP), a kasnije su im se priključili i Regionalni centar za životnu sredinu za centralnu i istočnu evropu (REC) i Ekonomska komisija ujedinjenih nacija za Evropu (UNECE), a kao pridruženi član i Severnoatlantski savez (NATO).\n„Republika Srbija, kao i ostale zemlje u regionu, se suočava sa velikim brojem problema u oblasti životne sredine, i resorno Ministarstvo je veoma aktivno na rešavanju tih problema. U proteklih 10 godina implementirali smo veliki broj projekata u oblasti zaštite životne sredine, kao što su primena Arhuske konvencije, primena Espoo konvencije o proceni uticaja na životnu sredinu u prekograničnom kontekstu, upravljanje zajedničkim resursima, zaštita planinskih regija, prekogranični rizici od rudarskih i industrijskih zona, bespravnih seča drveća, su realizovani uz pomoć ENVSEK inicijative. Poslednji uspešno realizovani projekat je instalacija sistema za rano upozorenje u okviru fabrike za proizvodnju pijaće vode JKP vodovod i kanalizacija Novi Sad za trenutno, automatsko i kontinualno praćenje selektovanih organskih i neorganskih jedinjenja u sirovoj vodi, koji se koristi za dobijanje pijaće vode“, istakla je Božović.\nNa kraju Božović je nagalsila da je potrebno nastaviti dalju saradnju kroz inicijativu i pokušati da se putem međunarodne, a pre svega regionalne saradnje reše ili bar ublaže neki od ovih problema. Ova inicijativa je model kako se uspešno mogu rešavati problemi u regionu kroz uspostavljanje globalnog načina upravljanja prirodnim resursima.


Završena Konferencija o budućnosti Iraka - 2004-11-23\nMinistri vanjskih poslova dvadesetak arapskih i zapadnih zemalja, učesnica dvodnevne konferencije o budućnosti Iraka, izdali su na kraju sastanka zajedničko saopštenje u kojem se naglašava neophodnost pune participacije sveukupnog biračkog tijela na predstojećim izborima - jer je učešće svih etničkih grupa ključ njihovih uspjeha.\nNaglašeno je takodje da glasanje zakazano za 30. januar nikako ne smije biti dalje odlagano. Uz to, učesnici su se složili i oko niza principa koji moraju biti poštovani da bi uspjela tranzicija Iraka iz haosa u stabilno demokratsko društvo.\nEgipatski ministar vanjskih poslova, Ahmed Aboul Gheit: To se, prije svega, odnosi na poštovanje medjunarodnog humanitarnog prava, na obavezu da se ne koristi pretjerana i nekontrolirana sila, nužnost poštovanja ljudskih prava i uzdržavanje od izazivanja kolateralne štete u civilnom sektoru, na čemu su delegacije insistirale i to veoma insistirale.\nIrački zvaničnici naglašavaju značaj podrške od strane EU. Ministar vanjskih poslova Iraka, Hoshyar Zebari: Evropska Unija je dala veliku podršku i to u širokoj ekonomskoj pomoći i saradnji. Članovi Evropske Unije su bili od velike pomoći unutar Pariškog Kluba, u smanjivanju iračkih dugova. Neki članovi Unije organizovali su obuku naše policije, snaga sigurnosti i na području izgradnje sistema vlasti. Tako je bilo i nedavno u Brusselsu kad su obećali dalju pomoć, a i ovdje gdje je njihovo učešće bilo od velikog značaja.\nOsim Iraka, ministri su u Egiptu razgovarali i o sadašnjem trenutku izraelsko-palestinskog problema.\nDržavni sekretar Colin Powell: Na sastanku Kvarteta za Srednji Istok, fokusirali smo se na praktične mjere kojima možemo pomoći palestinskim izborima, na pomoć u obnovi na palestinskim teritorijama, te na to kako da izraelsko povlačenje iz Gaze i ukljanjanje nekih naselja na Zapadnoj obali doprinese realnom napretku na Mapi Puta ka miru. Članice Kvarteta će raditi svom snagom, radiće zajedno i složno u narednim sedmicama i mjesecima, kroz mehanizme unutar naše grupe, ali i kroz druge mehanizme za podršku reformama i ekonomskom razvoju. Uz to, gledaćemo da i druge nagovorimo da pomognu u tome, rekao je gospodin Powell.


Vesti online / Vesti / Ex YU / Čudom preživeo NATO avione\nČudom preživeo NATO avione\nOvih se dana navršava punih 25 godina od dana kada su snage NATO-a izvele prvu ofanzivnu vojnu akciju na području bivše Jugoslavije. Na taj događaj, do sada malo poznat javnosti, u opširnoj reportaži i kroz svedočenje srpskog pilota podseća internet-portal Tageblat iz Luksemburga.\nKapetan Zlatan Crnalić pored jastreba 21\nKada je svanula zora 28. februara, sada već davne 1994. godine, kapetanu Zlatanu Crnaliću (55), pilotu vojske bosanskih Srba, nije se činilo da će taj dan i zadatak koji je pred njim stajao biti drugačiji od mnogih drugih koje je ispunjavao tokom građanskog rata na području Bosne i Hercegovine i Hrvatske.\nSa još petoricom pilota, svojih ratnih drugova, poleteo je sa aerodroma Udbine, koji se nalazio na području današnje Republike Hrvatske, ali tada je još bio pod kontrolom tamošnjih Srba. Cilj je bio neutralisanje fabrike oružja i municije u Novom Travniku, gradu koji je pod svojom kontrolom imala Armija BiH, ali sastavaljena u većini od pripadnika bošnjačkog naroda.\nNa ovom mestu treba podsetiti da je Savet bezbednosti Ujedinjenih nacija, još 1992. godine, na samom početku oružanih sukoba na području današnje BiH, doneo Rezoluciju o zabrani letenja za sve zaraćene strane.\nAli, vojne avione imali su samo Srbi, koji su u tom trenutku kontrolisali oko 70 odsto teritorije BiH, dok je hrvatska i bošnjačka strana raspolagala jedino helikopterima. U aprilu 1993. godine NATO je dobio mandat da operaciju zabrane leta, pod nazivom "Deni flajt" sprovede u delo.\n- I do tada smo se sretali sa američkim pilotima i njihovim avionima koji su bili angažovani u toj operaciji, ali se uvek sve završavalo upozorenjima, zahtevima da se "ilegalni letovi odmah okrenu od planiranog cilja" ili naredbama za što brže sletanje - ispričao je Crnalić.\nAli, ovoga puta nije bilo tako. Šest aviona tipa jastreb 21 istreslo je smrtonosni teret na fabriku u Novom Travniku i onda se, po prethodnom dogovoru, "razbilo" na parove da bi različitim rutama krenuli da se vraćaju u bazu na aerodrom Udbine.\n- Ja sam leteo u paru sa majorom Urošem Studenom. Iznenada, iznad nas su se pojavila dva američka lovca tipa F-16. Shvatio sam da će nas napasti, a tada još nisam znao da je američki pilot Robert G. Vrajt već oborio dvojicu mojih kolega, koji nisu uspeli da se katapultiraju i poginuli su. A sada su se Vrajt i njegov kolega pilot Skot O' Grejdi namerili na mene i Studena - ispričao je srpski pilot.\nVrajt je ispalio raketu i njome pogodio avion majora Studena, a on je videvši da ne može da spase letelicu uspeo da iskoči iz aviona i tako je ostao živ.\n- Ja sam, međutim, za vratom i dalje imao O' Grejdija. O nekakvoj borbi sa njim nisam ni pomišljao jer je njegova letelica za deset kopalja bila naprednija i bolje naouružana od mog aviona. Pokušao sam samo da brišućim letom, na što nižoj visini, sačuvam goli život - seća se kao da je juče bilo srpski pilot.\n- Tada je u blizini mog aviona odjeknula razorna eksplozija, najverovatnije su raketu "privukli" kablovi strujnog dalekovoda pored kojih sam proleteo. Izgubio sam radio-vezu, desni mlazni motor nije radio, shvatio sam da mi je oštećen tank sa gorivom i da gubim kerozin. Povukao sam avion nagore želeći da se katapultiram, ali shvativši da se nalazim iznad neprijateljske teritorije od toga sam odustao. Odlučio sam da idem na sve ili ništa i vratim se na Udbinu, tim pre jer me pilot O'Grejdi nije više pratio i napadao verujući da ću se uskoro srušiti.\nNa kraju se ispostavilo da je Zlatan Crnalić bio jedini koji se svojom letelicom vratio iz akcije: trojica njegovih drugova pilota su poginuli, a vojska bosanskih Srba izgubila je u toj akciji pet aviona.\n- Američkim pilotima, čija sam imena saznao godinama kasnije, ni onda ni danas ništa ne zameram. Kao i ja samo su obavljali svoj posao - kaže Crnalić, koji danas, mada je vojni penzioner, radi kao instruktor letenja na civilnim avionima na banjalučkom aerodromu.\nInteresantno je da je pilota Skota O'Grejdija protivvazdušna odbrana vojske bosanskih Srba nekoliko meseci kasnije oborila u blizini Banjaluke. Sedam dana se skrivao po šumama Bosanske krajine pre nego su ga, uplakanog od straha (navodno su tamošnji stanovnici hteli da ga linčuju) američki marinci locirali i spasli. O tom događaju kasnije je u Holivudu, u stilu američke propagandne mašinerije koja je godinama kasnije Srbe uvek prikazivala kao "loše momke", snimljen i igrani film sa zvučnim glumačkim imenima.\nTragična pogibija sina\nZlatana Crnalića pogodila je godinama kasnije teška porodična tragedija. Sin Alen (23), koji je krenuo očevim stopama i imao dozvolu sportskog pilota, 20. maja 2012. godine poleteo je sa banjalučkog aerodroma sa četvoro padobranaca. Iz sve do danas nerazjašnjenih okolnosti mali avion se zapalio i eksplodirao. U nesreći su poginuli Crnalićev sin i četvorica padobranaca.\nKapetan Zlatan Crnalić\nEX YU Mediji u regionu o vežbi "Vek pobednika"


Rok za dostavljanje predloga za opštinske nagrade i priznanja produžen do 10. septembra - Far\nRok za dostavljanje predloga za opštinske nagrade i priznanja produžen do 10. septembra\nNa sednici Organizacionog odbora za obeležavanje praznika opštine Dimitrovgrad, održane 5. septembra, doneta je odluka da se rok za dostavljanje predloga za opštinske nagrade i priznanja produži do 10. septembra.\nKako je navedeno u zvaničnom obaveštenju, Organizacioni odbor je 27. jula uputio poziv svim pravnim i fizičkim licima sa teritorije opštine Dimitrovgrad da do 2. septembra dostave predloge za opštinske nagrade i priznanja povodom praznika opštine – Roždestva Presvete Bogorodice (Mala Gospojina). Pošto su nakon isteka ovog roka dostavljena samo dva predloga, Organizacioni odbor je odlučio da se rok produži do 10. septembra.\nU obaveštenju takođe stoji, da se opštinska priznanja i nagrade dodeljuju za ostvarenja koja su priznata i postala dostupna javnosti za izuzetne rezultate u privrednoj, poljoprivrednoj, komunalnoj, zdravstvenoj, obrazovnoj, kulturnoj, sportskoj i drugoj oblasti. Nagrade i priznanja se dodeljuju pojedinicima, preduzećima, ustanovama, organizacijama, udruženjima, mesnim zajednicama, državnim organima, grupi građana, drugim zainteresovanim organima i organizacijama, kao i naučnim, kulturnim i drugim radnicima koji su dali svoj doprinos za razvoj ili afirmaciju opštine Dimitrovgrad.\nZainteresovana fizička i pravna lica predloge treba da dostave komisiji za dodelu opštinskih nagrada i priznanja, a predlozi moraju biti obrazloženi, odnosno dokumetovani na način koji pruža dovoljno elemenata za odluku,\nKonačnu odluku o nagradama i priznanjima donosi Skupština opštine Dimitrovgrad na predlog predsedika opštine, navodi se u obaveštenju koje je medijima uputio predsednik SO Dimitrovgrad i predsednik Organizacionog odbora Zoran Đurov.\nFAR (izvor: SO Dimitrovgrad)\nVIDEO: Đurov uputio poziv za dostavljanje predloga za opštinske nagrade i priznanja povodom praznika grada Do 10. septembra produženo dostavljanje predloga za opštinske nagrade i priznanja Povodom Dana opštine Dimitrovgrad održana Svečana sednica i dodeljene opštinska nagrada i priznanja Вицепремиерът на България Валери Симеонов на 21-ви септември ще посети Димитровград по случай празника на града\nDan opštineOpštinske nagradePredlozi za nagradeRoždestvo Presvete BogorodiceZoran Đurov\nFoto dana: U jedinstvu je snaga\nSedmojulske sportske igre u Trnskim Odorovcima okupile preko...\nZoran Đurov boravio u dvodnevnoj poseti Varni\nUsvojena odluka o postavljanju spomenika Ćirilu i Metodiju,...\nVIDEO: Zoran Đurov – Sednica SO Dimitrovgrad 21. maja\nU Pirotskom okrugu 4 lica pozitivna, zaražene osobe iz Pirota https://t.co/hxsn4Fkpca 3 hours ago


PREGAZIO PEŠAKA I POBEGAO: Uhapšen osumnjičeni za izazivanje saobraćajne nesreće kod Prnjavora | Novosti.RS\n- Policijskoj stanici Prnjavor 22. decembra prijavljeno je da se na lokalnom putu u, mestu Maćino Brdo, opština Prnjavor, dogodila saobraćajna nezgoda u kojoj su učestvovali nepoznati vozač, koji je pobegao sa lica mesta saobraćajne nezgode i pešak čiji su inicijali Đ.G., koji je zadobio teške telesne povrede- naveli su iz banjalučke PU.\nTeško povređeni pešak je, nakon ukazane lekarske pomoći u Hitnoj pomoću prnjavorskog Doma zdravlja, prebačen na dalje lečenje u Univerzitetsko klinički centar RS u Banjaluci.\n- Policija je oduzela automobil „opel korsa“ s oštećenjima, a za koji postoje osnovi sumnje da je njime upravljao S.I. u navedenoj saobraćajnoj nezgodi- saopštili su iz PU Banjaluka.\nHAOS U NOVOM SADU Sudarila se dva automobila i autobus nasred raskrsnice (VIDEO)\n24. 12. 2020. u 22:44\nKako „Novosti“ nezvanično saznaju, „opel korsa“ je, navodno, vožena bez registarskih tablica, a policiji su od posebne pomoći, identifikaciji počinioca brutalnog čina gaženja pešaka i bega sa mesta nesreća, bile nedavno postavljene nadzorne kamere u Prnjavoru.\nsaobraćajna nesreća Republika Srpska Prnjavor uhapšen\nDEVOJČICU UJEO PAS, PA DOŽIVELI SUDAR: Veliki incident na Zvezdari - sve se završilo tučom!\nPUTNIČKO vozilo i trolejbus sudarili su se na beogradskoj opštini Zvezdara.\n24. 12. 2020. u 17:49\n09:00 NOVOSTI SAZNAJU: Pored predsednika, prisluškivali Andreja i Danila\n08:47 U PERIODU OD 14 DO 15 ČASOVA: Zdravstveni radnici od danas mogu da se vakcinišu bilo gde\n120 UZNEMIRUJUĆI SNIMAK IZ BEOGRADSKOG VRTIĆA: Vaspitačica "drmusa" i šamara decu - Grad poslao hitnu inspekciju (VIDEO)


Malo veća kiša i Futožani plivaju dvorištima i ulicama - Novi Sad\nMalo veća kiša i Futožani plivaju dvorištima i ulicama\n17:07:00 03.07.2018, Komentara: 2\nNovi Sad – Futožanin Đorđe Nikolić, koji je proteklog vikenda, nakon pljuska, plivao glavnom ulicom Futoga, kaže da je to uradio da bi skrenuo pažnju na činjenicu da svaki put kada padne veća kiša, čitav njegov komšiluk zapliva. Snimak ovog plivanja, koji ste mogli pogledati i na našoj FB stranici, pregledan je više od 850.000 puta.\n- Hteo sam da skrenem pažnju na problem koji se dešava konstantno u ovoj ulici. Svaka kuća ima problem, ovde je malo niži teren nego gore. Kad god malo jača kiša padne, uliva se voda u podrume - ovi preko što drže farbaru stalno zaplivaju. To mi je prvo palo na pamet, da skrenem pažnju i uspeo sam u tome – rekao je Nikolić za televiziju N1.\nNjegovu muku dele i komšije nekoliko ulica dalje. Rade Kričković kaže da pumpe za odvodnjavanje nisu u funkciji, pa svi meštani u podrumima drže spremne džakove s peskom. I tako godinama. Tu je i slepa ulica, pa je izlazak moguć samo čamcem. Razume Rade da su posle kiše poplave česte i u Novom Sadu i u drugim prigradskim naseljima, ali...\nRukovodilac sektora kanalizacije u JKP „Vodovod i kanalizacija“ Jovan Šućov kaže da je sistem ispravan, ali ne može da podnese toliku količinu vode. Prema njegovim rečima, količina padavina na godišnjem nivou je ista, ali sada padnu za mnogo manje vremena. Dodaje da je u petak palo 116 litara kiše za tri sata, što spada u najekstremnijim vrednostima padavina koje se beleže za Novi Sad. U „Vodovodu“ priznaju da bi situacija mogla biti nešto bolja, ukoliko bi nadležni ulagali više novca u sistem, ali upiru prstom i u deo građana, koji, kako kažu, svoje kanale ne održavaju.\npre 3 godine , *.108.37.114.hallsys.net\nOdvodnjavanje se placa,al pare se trose ne namenski i tako iz godine u godinu....\nA gde su vam pare koje dajemo za odvodnjavanje???


Grčka i Bugarska najavljuju velike planove za povezivanje železnicom - Pluton Logistics\nGrčka i Bugarska donele su strateške odluke u vezi sa razvojem železničkog transporta i uskoro će sarađivati na projektu izgradnje železničke linije koja se proteže od severne Grčke, preko Bugarske i Rumunije, piše portal railfreight.com.\n– Postoje mogućnosti da se ova linija produži prema lukama u Severnom moru. Projekat je od geostrateškog značaja, jer će povećati i obim teretnog saobraćaja u regionu – istakao je Kostas Karamanlis, grčki ministar saobraćaja.\nOsim toga, dve zemlje imaju posebne planove za grčku luku Aleksandropolis, koja se nalazi na severozapadnu Grčke, odmah pored granice sa Turskom, piše railfreight.com.\nLuka Solun, druga po veličini luka u Grčkoj, trebalo bi da dobije direktnu železničku vezu sa glavnom mrežom kao deo investicionog plana grčke vlade. Planovima je predviđena i izgradnja železničke pruge na severozapadnom delu Grčke koja povezuje Solun sa lukama Kavala i Aleksandropolis i ide dalje kroz Bugarsku, preko Burgasa i Varne, do grada Ruse na granici sa Rumunijom.\nPROČITAJTE I: Modernizacija železničkog Koridora 10 – Počinje projekat važan za transport iz grčkih luka\nPribližavanje politika dve zemlje moglo se nazreti u novembru 2021. godine, kada je grčko ministarstvo saobraćaja najavilo radove na proširenju železničke infrastrukture u vrednosti od četiri milijarde evra. S druge strane, u Bugarskoj su u to vreme nadležne vlasti bile zauzete spajanjem putničkih i teretnih odeljenja Bugarskih železnica kako bi postale konkurentnije, uz istovremenu implementaciju projekta „Bugarska na putu“ za podsticanje korišćenja železnice.\nMinistar Karamanlis još jednom je podsetio da Grčka ne može postati logistički centar u Jugoističnoj Evropi bez ulaganja u železničke veze i „omogućavanja severnim grčkim lukama da imaju pristup železnici“.\nSa ovim razvojem železnice, Solun će postati kapija za transport kroz Jugoistočnu Evropu, dodao je on.\nOčekuje se da bi ugovori o izgradnji trebalo da budu potpisani 2023, te da će projekat biti završen 2027-2028.\nKada je reč o razvoju luke Aleksandropolis, vodeći projekat železničke veze između Grčke i Bugarske je veza između luke Aleksandropolis i graničnog prelaza Ormenio. Granični prelaz Ormenio nalazi se severno od Aleksandropolisa, na granici sa Bugarskom, i najsevernija je granična tačka Grčke.\nNa sastanku grčkog i bugarskog ministara saobraćaja krajem marta odlučeno je da se počnu radovi na ovoj železničkoj pruzi kako bi se omogućila povezanost pomenutih grčkih gradova sa Bugarskom i dalje Rumunijom i Centralnom ili Severnom Evropom.\n– Ovaj projekat je od geopolitičkog i geostrateškog značaja za našu zemlju, jer luka Aleksandrupolis može da postane kapija za brodove koji idu ka Bosforu. Osim toga, može olakšati povezivanje između Grčke i crnomorskih luka, poput Konstance – rekao je Karamanlis.\n← Uskoro isplovljavaju prvi kontejneraši kompanije Lidl – Potpisani ugovori sa brodovlasnicima\nNa leto 2023. početak masovne proizvodnje u Nidec fabrici u Novom Sadu →\n6. jula 2020. 10. jula 2020. Milica Milosavljevic


Lazar Kojić, mladi defanzivac Radnika uspešno se oporavlja\nSamo četiri i po meseca posle utakmice kada je od protivničkog igrača zadobio vrlo nezgodnu povredu, Lazar Kojić uspešno se oporavlja i po mišljenju tima lekara kroz nekih mesec dana vraća se u Surdulicu gde će se pridružiti ekipi, trenirati i ubrzo ga možemo videti u postavi Radnika.\nMladi Kojić je na utakmici protiv vranjskog Dinama krajem aprila zadobio tešku povredu: dvostruki prelom noge, i tibije i fibule, posle čega je hitno prebačen na Ortopedsku kliniku u Beogradu. Oko mesec dana je trajao tretman fizikalne terapije a već od 10.juna i prvi susret sa loptom:\n“Najbitnije da se osećam dobro. Treniram sa vrhunskim trenerom Jovanom Petrovićem u jednoj od najboljih domaćih klinika za rehabilitaciju sportista. Oporavak ide brzo, čak je i van svakih očekivanja i mene i lekara. Radujem se brzom susretu sa Surdulicom, sa onom divnom publikom, sa novim-starim igračima” – kaže kroz smeh Kojić.\nKojić je u januaru 2018. godine prešao iz Brodarca u Fortunu iz Sitarda, ali je odmah prosleđen na pozajmicu, prvo u Bačku, potom u Radnik. Odigrao je i šest utakmica za omladinsku reprezentaciju Srbije.


Koliki je iznos penzije potreban za dobijanje keš kredita? | Gde Investirati\nKoliki je iznos penzije potreban za dobijanje keš kredita?\nKeš kredit je jedan od najtraženijih bankarskih proizvoda, a kako su najredovnije platiše penzioneri, banke su smanjile kriterijume za odobravanje pozajmica našim najstarijim sugrađanima.\nPenzije su male i mnogi penzioneri ne ispunjavju osnovni kriterijum, a to je visina penzije.\nProsečna primanja koja su potrebna za dobijanje keš kredita su oko 20.000 dinara i većina banaka odobrava kredit ovoj grupi penzionera, ali oni čije penzije iznose 15.000 dinara kredit mogu dobiti samo u jednoj banci i to na period otplate do 84 meseca, stim što poslednja rata kredita mora biti isplaćena do navršene 75. godine života.\nPotraživanja banke prema klijentima po osnovu kredita, dozvoljenog minusa ili čekova zastarevaju u roku od 10 godina od dospelosti potraživanja.\nStarosna granica je u većini banaka ista, ali su pojedine banke uz osiguranje kredita, omogućile isplatu poslednje rate kredita sa navršenih 78. godina života.\nKamatne stope po kojima se odobravaju krediti za penzionere su nešto više od prosečnih i kreću se oko 13% na godišnjem nivou, pa je sa penzijom od 15.000 dinara i rokom otplate do 60 meseci moguće podići kredit u iznosu od 250.000 dinara.\nKamatica savetujе da prilikom potpisivanja ugovora svakako obratite pažnju na sve detalje, a da mesečna rata kredita ne preoptereti primanja i dodaje, da je osiguranje kredita poželjno iako u prvi mah izgleda kao jedan nepotrebni trošak.\nPrevious Atlantic Grupa prodala fabrike u Nemačkoj i Hrvatskoj belgijskom Aminolabsu\nNext Britanija: Najniža nezaposlenost u poslednje 42 godine\nTags keš kreditkreditPenzioneri\nCategory Banke i finansijeLične finansijePenzije\nBanke se rešavaju problematičnih kredita prodajom ili otpisom


Savez sindikata: Povećati najnižu platu i zaustaviti odlazak radnika – mojKontakt portal – Radio Televizija Kontakt\nSindikat: Trgovci da zatvore radnje u dane praznika\n– Tražićemo da najniža plata od septembra umjesto sadašnjih 450 na 550 KM, a krajem decembra novo povećanje, ili da od 1. januara najniža plata iznosi najmanje 600 KM – istakla je Ranka Mišić, predsjednica Saveza sindikata Republike Srpske.\n– Trenutno nije objektivan ni jedan ni drugi zahtjev. Mi ćemo, naravno, u periodu kada za to dođe vrijeme, pred kraj godine, sa Vladom pričati o takvim mogućim rješenjima – rekao je Saša Trivić, Unija udruženja poslodavaca Republike Srpske.\n– Tražimo apsolutno povećanje plata, za sve zaposlene u našim oblastima i sada je trenutak da prilikom kreiranja budžeta za narednu godinu Vlada ispuni obećanja i poveća plate radnicimau ovom sektoru – napominje Dragan Gnjatić, predsjednik Sindikata obrazovanja, nauke i kulture Republike Srpske.\n– Naš stav, svih deset predsjednika granskih sindikata, je da uputimo poziv svim predsjednicima udruženja da do 1. septembra dođe do sastanka na kojem ćemo otvoriti pregovore – poručio je Tane Peulić, predsjednik Sindikata metalske industrije i rudarstva Republike Srpske.\nŠveđanin (23) mahao pištoljem u centru Banjaluke


Bugarska skupština, prva žrtva - Izazov\nBugarska skupština, prva žrtva\nRadio-televizija Srbije\t 16. juna 2022. 16:16\nPredsednik bugarskog parlamenta Mikola Minčev ostao je bez funkcije pošto je 125 od 240 poslanika glasalo za njegov opoziv, svega nedelju dana pre nego što će se skupština u Sofiji izjasniti o poverenju vladi Kirila Petkova, čiji politički kraj očekuju opozicija i nekadašnji koalicioni partneri.\nSvega dan ranije, opozicija i ITN, partija koja je prošle sedmice pobegla iz vladajuće koalicije, imalu su podršku 127 poslanika, što Petkovu i preostalim partnerima daje nadu da bi manjinska vlada mogla "preživeti" glasanje o poverenju.\nMinčev je, suštinski, prva žrtva komplikovanih odnosa na bugarskoj političkoj sceni, koji su proizvod posledica rata u Ukrajini, insistiranja da Severna Makedonija prihvati uslove Bugarske pred početak pregovora sa Evropskom unijom i ekonomske krize.\nObjavljujući razloge za opoziv predsednika parlamenta, bugarska opozicija predvođena strankom GERB Bojka Borisova navela je da je Minčev "ozbiljno povredio" zakone odbijajući da sazove zatvorenu sednicu o ostavci ministarke spoljnih poslova Teodore Genčovske.\n"Glavni razlog mog opoziva je isti kao i onaj koji stoji iza poziva na opoziv vlade – parlament ima novu većinu", rekao je Minčev, ocenjujući da se Bugarska na taj način vraća na stari model vladavine.\n"Jedan od službenika u skupštini rekao mi je da sam bio previše dobar za ovaj položaj", rekao je Minčev, nadovezujući se, suštinski, za izjavu premijera Petkova, koji je svega dan ranije rekao da "ima važnija posla nego da se bavi skupštinskom većinom".\n"Neću se baviti besmislicama. Imam previše posla", kratko je prokomentarisao Petkov, mada opozicija, ovog trenutka, može da računa na pet glasova više nego što je potrebno za izglasavanje nepoverenja u parlamentu.\nPolitička kriza, koja u Bugarskoj traje već mesecima, rasplamtela se prošle sedmice kada je iz vladajuće koalicije istupila stranka ITN Slavija Trifonova, tvrdeći da kabinet vodi zemlju u bankrot, kao i da se Petkov sa evropskim zvaničnicima "tajno dogovorio" da skine veto sa početka pregovora Severne Makedonije sa Evropskom unijom.\nTrifonov, čija je stranka dobila zavidnu podršku jašući na talasu antivakserskih izjava i pozivima da Bugarska istupi iz Evropske unije i NATO-a, trenutno ne zna na koliku podršku svojih poslanika može da računa, jer je ITN, posle razlaza sa Petkovom, napustilo nekoliko razočaranih članova.\nITN je do početka političke krize imao 25 od 240 poslanika u bugarskom parlamentu.\nBugarska već nekoliko godina predstavlja jedinu prepreku početku pregovora Skoplja sa EU, jer Sofija pokretanje ovog procesa uslovljava rešavanjem pitanja makedonskog nacionalnog identiteta i istorije.\nOvakav pristup Bugarske izazvao je prilično oštre reakcije niza evropskih zemalja, koje smatraju da Sofija zloupotrebljava članstvo u EU, insistirajući na pitanjima koja su bez značaja za proces evrointegracija.\nVlada Kirila Petkova formirana je u decembru prošle godine.\nPoslednjih sedmica, niz zapadnih diplomata insistirao je da Bugarska odustane od blokade početka pristupnih pregovora EU i Severne Makedonije, te da Sofija na neki način sve zahteve uključi u pregovarački proces.\nVlasti u Skoplju su, bez jasnih objašnjenja, očekivale da bi proces pregovora mogao izaći iz ćorsokaka tokom juna.


Vlada Srbije sa 490 miliona dinara finansira rekonstrukciju Osnovne škole "Živko Ljujić" u Novoj Varoši - PPmedia\nVlada Srbije sa 490 miliona dinara finansira rekonstrukciju Osnovne škole “Živko Ljujić” u Novoj Varoši\nPosted on\tmart 20, 2019 9:39 am by adminpp033\nNakon sprovedenog postupka javne nabavke opština Nova Varoš potpisala je ugovor sa grupom izvođača za kompletnu rekonstrukciju Osnovne škole Živko Ljujić. Ugovorena vrednost radova iznosi 490 miliona dinara, period realizacije je 8 meseci od dana uvođenja u posao.\nPrema projektno-tehničkoj dokumentaciji, predviđena je kompletna rekonstrukcija i sanacija obe zgrade škole i fiskulturne sale, od građevinsko-zanatskih do mašinskih i elektro radova. Nadzor nad izvođenjem ovog posla vršiće opština Nova Varoš, koja će za angažovanje eksternih stručnjaka izdvojiti oko 2,5 miliona dinara. Ovu najveću investiciju u obrazovanju na prostoru Nove Varoši u zadnjih 40 godina finansira Vlada Republike Srbije preko Kancelarije za javna ulaganja. Početak radova planiran je za maj mesec, zbog završetka školske godine.\nU drugoj fazi kapitalnog investiranja u OŠ „Živko Ljujić“ planira se izgradja kotlarnice na biomasu koja će povezati 3 zgrade osnovne škole, 2 zgrade srednje škole i gradsku halu. Opština se trenutno nalazi u fazi izrade i pripreme projektno-tehničke dokumentacije u skladu sa zahtevima i smernicama Kancelarije za javna ulaganja. Projektovana vrednost druge faze radova procenjuje se na 150 miliona dinara.\nOznake: Osnovna škola Živko Ljujić, vesti nova varoš, Zlatar


Američki Centar za kontrolu bolesti ukinuo preporuku da se ne putuje u Srbiju – DnevniZurnal\nAmerički Centar za kontrolu bolesti ukinuo preporuku da se ne putuje u Srbiju\nby admin 19/04/2022, 16:12 2k Views\nAmerički Centri za kontrolu i prevenciju bolesti (CDC) saopštili su u ponedeljak da su za oko 90 stranih destinacija ukinuli preporuku da se ne putuje u te zemlje zbog Kovida 19. Među zemljama i regionima, koji su sa najvišeg četvrtog spušteni na treći nivo (visokog rizika), su i Srbija i Crna Gora.\nNevakcinisanim građanima i dalje se savetuje da ne putuju u zemlje koje su na trećem nivou.\n„Ako imate oslabljeni imuni sistem ili ste u povećanoj opasnosti od teških bolesti, čak i ako ste vakcinisani protiv Kovida 19, razgovarajte sa vašim lekarom o rizicima i razmotrite da odložite put u ovu destinaciju. Čak i ako ste vakcinisani, i dalje možete da budete u opasnosti da se zarazite i da prenosite Kovid 19“, navodi se, između ostalog, u preporukama za Srbiju i Crnu Goru, prenosi Glas Amerike.\nMeđu zemljama, za koje je ukinuto upozorenje da se ne putuje, su i Velika Britanija, Francuska, Izrael, Turska, Australija, Grčka, Hong Kong, Italija, Japan, Južna Koreja, Španija i Rusija.\nAmeričke zdravstvene vlasti su prošle nedelje saopštile da će preispitati preporuke za putovanja i da će upozorenje najvišeg, četvrtog nivoa, izdavati “u specijalnim okolnostima, kao što je brzi rast slučajeva ili ektremno visok broj zaraženih”. Trenutno, ni jedna zemlja nije na četvrtom nivou na listi CDC-a.\nStejt department je prošle nedelje saopštio da će takođe značajno smanjiti broj upozorenja da se ne putuje u određene zemlje. Od 215 zemalja i teritorija za koje se izdaju preporuke, trenutno je gotovo 120 na najvišem, četvrtom nivou na listi Stejt departmenta, uključujući veći deo Evrope, između ostalog Srbiju i Crnu Goru, Japan, Izrael i Rusiju.


Na području Bijelog Polja i Priboja uklonjeno je 12 nelegalnih deponija na obalama Lima, čime je donekle riješen jedan od gorućih problema ove dvije opštine, saopšteno je na završnoj konferenciji projekta „Rehabilitacija ilegalnih deponija na rijeci Lim i podizanja svijesti o njihovoj štetnosti“, održanoj u hotelu „Franca“.\nTo je zapravo samo jedan od rezultata ovog prekograničnog projekta, koji su prethodnih mjeseci realizovale opštine Bijelo Polje i Priboj, u saradnji sa JKP “Usluga” Priboj i NVO Euromost.\n„Osim što je očišćeno 12 nelegalnih deponija, šest u Srbiji i šest u Crnoj Gori, u okviru ovog projekta postavljen je i video nadzor na tim lokacijama, uspostavljena je SOS linija, nabavljena moderna i kvalitetna oprema, formirana je laboratorija, a nabavljeni su i kontejneri i čini mi se da smo uspjeli da ispunimo sve indikatore projekta“, saopštio je danas šef Kancelarije za EU projekte, Goran Prebiračević.\nPored toga, ispunjen je jedan od glavnih ciljeva, a to je podizanje svijesti javnosti o pravilnom odlaganju otpada.\n„To je ono što su pokazale sprovedene ankete i na šta smo jako ponosni“, dodao je Prebiračević.\nOn je istakao da projekat jeste uspješno sproveden, ali da ima i svoju održivost.\n„Očekujemo da će nadležene ustanove, Komunalna policija i Komunalna preduzeća, pratiti ove deponije, kroz video nadzor vršiti snakcionisanje svih koji nelegalno odlažu smeće, a očekuejmo da će laboratorija početi sa radom, kako bi mogli da mjerimo kvalitet pijaće, sirove i limske vode“, kazao je Prebiračević, dodajući da će nastaviti saradnju sa sa opštinama iz Srbije, naročito u onom dijelu koji se tiče zaštite životne sredine i razvoja turizma.\nI bjelopoljska lokalna samouprava zadovoljna je realizacijom ovog projekta, kazao je danas potpredsjednik Opštine, Ernad Suljević.\n„Ovaj projekat dao je značajn doprinos očuvanju životne sredine i uređenju korita rijeke Lim. Ovo je još jedan primjer kako treba raditi i kako treba sredstva iz EU fondova crpjeti na kavlitetan način“, istakao je Suljević.\nPotpredsjednik Opštine poručio je da lokalna samouprava planira da nastavi dalju realizaciju sličnih aktivnosti i dobrih projekata, koji će biti doprinijeti zaštiti životne sredine.


Rasvijetlite poslednji slučaj korisćenja narkotika u ZIKS-u – СНП\nRasvijetlite poslednji slučaj korisćenja narkotika u ZIKS-u\nДатум чланка 07/10/2019\nНема коментара на Rasvijetlite poslednji slučaj korisćenja narkotika u ZIKS-u\nNajnoviji snimci koji su procurili iz Zavoda za izvršenje krivičnih sankcija u Spužu pokazuju sav horor u kojem obitavaju zatvorenici u ovoj ustanovi. Naime, na jednom od njih se vidi zatvorenik kako konzumira kokain, što je još jednom potvrdilo sumnje da zatvorenici drogu dobijaju i koriste bez ikakvih problema.\nPodsjećanja radi, u spuškom zatvoru prije tri godine je preminuo mladić usled, kako se sumnja, prekomjerne upotrebe narkotika.\nIstraživanja su pokazala da svaki peti zatvorenik koji je koristio drogu prije dolaska u Zavod za izvršenje krivičnih sankcija nastavlja sa drogiranjem i u zatvoru, što je alarmantan podatak koji nadležne insitutacije moraju shvatiti veoma ozbiljno i preduzeti potrebne mjere da se stanje popravi.\nPozivamo upravu ZIKS-a da rasvijetli poslednji slučaj korišćenja narkotika, da pojača napore i nadzor kako bi se spriječilo unošenje psihoaktivnih susptanci u zatvor, kao i da omogući adekvatan medicinski tretman zavisnicima. Ne smije se dozvoliti da Zavod za izvršenje krivičnih sankcija umjesto kao kazneno-popravna ustanova, postane ozloglašen kao mjesto gdje su moguće i dozvoljene ovakve vrste nepočinstava.\n← Mladi Crne Gore nemaju budućnost ako je Đukanović garant budućnosti → Nove prostorije SNP Bijelo Polje


Potpisan Sporazum o saradnji između SERDA-e i Bit Alijanse – Bit Alliance\nPotpisan Sporazum o saradnji između SERDA-e i Bit Alijanse\nSarajevska regionalna razvojna agencija SERDA i Udruženje Bit Alijansa potpisale su u srijedu 21.02.2018. godine Sporazum o međusobnoj saradnji, te dogovorile strateške pravce budućeg zajedničkog djelovanja.\nS obzirom na to da su i SERDA i Bit Alijansa, zajedno sa Vladom Kantona Sarajevo, bile aktivno uključene u razvoj IT sektora u Kantonu Sarajevo kroz izradu Studije razvoja IT sektora u Kantonu Sarajevo, dogovoreno je da se ova uspješna saradnja nastavi i na implementaciji mjera i preporuka iz navedene studije. Mjere podrazumijevaju infrastrukturne aktivnosti na uspostavljanju IT tehnološkog parka, reformu obrazovnog sistema i njegovo usklađivanje sa potrebama tržišta rada kroz osnivanje IT fakulteta i IT srednje škole, kao i saradnju u oblasti obrazovanja odraslih kako bi se putem obuka, prekvalifikacija i dokvalifikacija došlo do što kvalitetnijih stručnijih kadrova za kojima IT kompanije iskazuju veliku potrebu.\nTakođer, dogovorena je i saradnja u pripremi zajedničkih programa i projekata te njihovo kandidovanje prema fondovima EU, sa posebnim fokusom na jačanja tržišne pozicije IT kompanija u BiH i EU posredstvom Evropske poduzetničke mreže (EEN) kao najveće svjetske mreže za internacionalizaciju i poslovno povezivanje firmi.\nSERDA je član Evropske poduzetničke mreže od 2017. godine, a samu mrežu čini preko 600 partnerskih organizacija u preko 60 zemalja svijeta koje kroz EEN poslovnu bazu i organizovanje poslovnih susreta širom svijeta posreduju u povezivanju kompanija.\nBit Alijansa je krovno udruženje softverske industrije Bosni i Hercegovini, koje trenutno okuplja 29 IT kompanija koje zajedničkim nastupom kreiraju adekvatno okruženje za unapređenje poslovnog ambijenta u BiH. Svojim aktivnostima i projektima, Bit Alijansa kontinuirano radi na rješavanju dva ključna problema koja se javljaju u okviru ove industrije – nedostatak kvalifikovanog kadra i slabo razvijene infrastrukture u softverskoj industriji, popraćene nedostatkom razvojnog podsticaja.


Moskva više veruje Dodiku nego Vučiću - Balkanska\nDiplomate o predstojećim posetima predsednika Republike Srpske i Srbije Rusiji\nPredsednik Republike Srpske Milorad Dodik je čovek kome zvanična Moskva najviše veruje na Zapadnom Balkanu, i zato će on u završnici kampanje za izbore u BIH posetiti Rusiju i susresti se sa ruskim predsednikom Vladimirom Putinom…\n… nekoliko dana pre nego što u tu državu otputuje predsednik Srbije Aleksandar Vučić, kažu za Danas nezvanično predstavnici diplomatskih krugova bliski Rusiji. Naši sagovornici ističu da je „Rusima jedino Dodik ostao kao saveznik u ovom regionu“. „Nije slučajno što kod Putina najpre ide Dodik, pa Vučić. Za razliku od predsednika Srbije, Dodik se jasno opredelio za savezništvo sa Moskvom. Dodik ne igra na više strana“, navode diplomate.\nPrema našim nezvaničnim saznanjima, Vučić pokušava da se preko Dodika „ukrca u ruski voz“.\n„Beograd ima dobre odnose sa Moskvom, ali veze Banjaluke sa Kremljom su trenutno mnogo jače, što i predsednik Srbije nastoji da iskoristi u fazi kada je sve neizvesno u vezi sa rešavanjem kosovskog pitanja. Srpski zvaničnici, predvođeni Vučićem i šefom diplomatije Ivicom Dačićem, razočarane su u Zapad zbog odbijanja Nemačke i Velike Britanije da uvaže eventualni dogovor Beograda i Prištine o razgraničenju, i ne isključuje se ni mogućnost da se Srbija u narednim mesecima jasno opredeli za rusku stranu, a Nemci i Britanci su skeptični prema promeni granica na Balkanu između ostalog i zbog straha da će Dodik to iskoristiti da odvoji RS od ostatka BiH“, navode izvori Danasa.\nPredsednik Republike Srpske je u prošlonedeljnom intervjuu za Sputnjik upitan šta je povod za predstojeći sastanak sa Putinom odgovorio: „Kud ćete bolji povod nego da sretne Putina, to je fenomenalni povod i treba ga iskoristiti uvek kad čovek ima priliku“. On je istakao da da ma nekoliko ideja koje bi želeo da predloži u tom razgovoru kako bi se ojačala trgovinska saradnja Rusije i Republike i Srpske i da želi da pozove ruske privrednike da investiraju u RS. „Počastvovan sam prilikom da razgovaram sa Putinom i ponosan što mogu da razgovaram iz perspektive Republike Srpske sa jednim od najvažnijih svetskih lidera“, ističe Dodik, s kojim smo razgovarali i o uticaju Zapada, predstojećim izborima u BiH, pitanju Kosova, ratnohuškačkim izjavama iz Prištine“, kazao je Dodik tom prilikom.\nO dobrim vezama Dodika sa ruskim zvaničnicima govori i nedavna poseta šefa ruske diplomatije Sergeja Lavrova Banjaluci, kada je u taj grad došao i šef srpske diplomatije Ivica Dačić. Milorad Dodik je prekjuče za RTRS kazao da „svi znaju da je RS bila domaćin Lavrovu i da je ta posjeta dogovorena prije godinu i po dana, kada se se krenulo sa idejom o izgradnji srpsko-ruskog hrama i duhovno-kulturnog centra u Banjaluci“.\nTags: ALEKSANDAR VUČIĆ, MILORAD DODIK, RUSIJA


Razmatra se uvođenje garantovane penzije | www.025.rs\nwww.025.rs / SRBIJA / Razmatra se uvođenje garantovane penzije\nU skladu sa tim da u Srbiji postoje stariji od 65 godina koji nemaju nikakva primanja, iz državnog vrha poručuju da se razmatra uvođenje tzv. garantovane penzije, koju bi primala lica bez ostvarenog prava na penziju. Ministar za brigu o selu, Milan Krkobabić, ponovo je pokrenuo tu ideju, u cilju pomoći tim ljudima i smanjenju siromaštva.\nS obzirom na činjenicu da u Srbiji postoji rad u sivoj ili crnoj zoni, tim radnicima se ne uplaćuju nikakvi porezi i doprinosi, ne upisuje im se radni staž, te su mnogi ostali bez prava na penziju. Postoji i veliki broj domaćica koje su radile po njivama, išle u nadnicu, naročito u Vojvodini, što svakako znači da su doprinosile porodici, ali za taj rad nisu bile prijavljene, te se ovakvom idejom nastoji da se država postara i za njih.\nDa bi se pomoglo najstarijima koji su ugroženi siromaštvom, ministar kaže da će tražiti da se uvede tzv. garantovana penzija. Pod drugim imenom, socijalna penzija, bila je planirana i Strategijom o starenju iz 2006. godine, ali nikada nije zaživela. Zagovornik uvođenja garantovane penzije od 12.000 dinara kaže da je iznos dat okvirno. Prema Krkobabićevim rečima, po realizaciji koncepta socijalne karte, dobiće se uvid u pojedinačno imovno stanje pojedinca i porodice, a iznos socijalne penzije bi zavisio od broja tih ljudi, kao i od sredstava u budžetu.\nTags: garantna penzija, uvođenje garantne penzije


Gustav Hensel GmbH & Co. KG je vodeća kompanija specijalizovana za proizvodnju inovativnih električnih instalacija i sistema za distribuciju energije za opremanje zgrada i objekata. Osnovana 1931, firma Hensel danas predstavlja grupaciju kompanija koja je aktivna širom sveta i ima oko 800 zaposlenih, od kojih je 570 u Nemačkoj.\nPored matične kompanije u gradu Leneštatu u Nemačkoj, zavisna preduzeća i predstavništva na važnim stranim tržištima obezbeđuju kontinuirano snažno međunarodno prisustvo.\nProfil kompanije4,24 MB\nElektrotehnički proizvodi najvišeg kvaliteta i pouzdanosti\nSvuda gde uslovi u okruženju, u kojem je prisutna prašina i vlaga, postavljaju visoke zahteve po pitanju električnih instalacija, potrebni su proizvodi najvišeg kvaliteta koji su u skladu sa standardima za pouzdanu i bezbednu distribuciju električne energije u niskonaponskom sektoru.\nSvi proizvodni objekti kompanije Hensel sertifikovani su i ispunjavaju zahteve DIN EN ISO 9001-2015.\nInterno upravljanje kvalitetom\nNapredne testne metode


KRIZNI ŠTAB ODLUČIO: TRŽNI CENTRI I UGOSTITELJSKI OBJEKTI OSTAJU ZATVORENI | Radioapatin\nKRIZNI ŠTAB ODLUČIO: TRŽNI CENTRI I UGOSTITELJSKI OBJEKTI OSTAJU ZATVORENI\nSve dosadašnje mere ostaju na snazi, odlučeno je danas na sednici Kriznog štaba. Zasedanje je završeno stavom medicinskog dela Štaba da nema otvaranja tržnih centara i kafića.\nKada je reč o granici i uslovima ulaska u Srbiju odlučeno je da naši državljani i stranci mogu pokazati uverenje o primljenoj vakcini. Prema nezvaničnim navodima u odluci je i da vakcinacija treba da bude obavljena na teritoriji Srbije. Putnici moraju da imaju obe doze to jest da su vakcinisani i revakcinisani osim astra zeneke gde je dovoljna jedna doza jer je revakcina nekoliko meseci kasnije.


Uglješa Mrnjavčević - Wikipedia\n26. septembar 1371.\nJovan Uglješa Mrnjavčević je bio srpski despot i brat kralja Vukašina Mrnjavčevića. Uglješa je imao titulu gospodara srpskih zemalja, Grčke i Pomorja. Bio je despot u Serskoj oblasti od 1356. do 1371, preuzevši tu titulu od carice Jelene, majke cara Uroša poslednjeg srpskog cara iz dinastije Nemanjića. Carigradski patrijarh je spomenuo u pismu iz 1371. da je Uglješina oblast bila oko donjeg toka Strume.\nDespot Jovan Uglješa je marta 6876 (1368) pokušao da ublaži raskol sa Carigradom koji je Dušan izazvao. Zalagao se za ponovno uspostavljanje jedinstva srpske i carigradske crkve. Osudio je rad cara Dušana koji je “nepravedno otrgnuo od Vizantije zemlje i gradove i samovlasno postavivši u svojoj zemlji samozvanog patrijarha, otcepio time svoj narod od vaseljenske crkve”.\nSa svojim bratom Vukašinom je pokušao da spreči prodor Turaka na Balkan, ali je poginuo je u Maričkoj bici 26. septembra 1371. Uglješina supruga je bila Jelena (monaško ime Jefimija), koja je izvezla Pohvalu knezu Lazaru.\nUglješa je čest lik u srpskim narodnim epskim pesmama pretkosovskog ciklusa.\nPoslednja izmjena na dan 2 juli 2016, u 05:42 č.\nOva stranica je zadnji put izmijenjena 05:42, 2 juli 2016.


Dnevni horoskop za 11.jul 2019\nDnevni horoskop za 11.jul.\nOvan – horoskop za 11.jul\nDanas ćete imati utisak kao da vam ništa ne ide od ruke, ali samo treba da budete uporni i dosledni i rezultati koje ste očekivali neće da izostanu na kraju krajeva.\nOsećate se kao da samo vi ulažete u emotivni odnos sa partnerom, dok je on sa vama iz navike i ne želi da vas povredi i da vas ostavi, ali odavno su njegova osećanja izbledela i najbolje je da porazgovarate i odlučite da li vaš odnos ima budućnost.\nImate probleme sa cirkulacijom i ne treba da olako zanemarujete simptome koji vas očigledno veoma muče i remete kvalitet života.\nBik – horoskop za 11.jul\nIzvanredan uspeh je pred vama, i očekivano unapređenje je veoma izvesno, mada povećanje plate može da bude malo teže da se realizuje, jer je vaša firma u malo težoj finansijskoj situaciji pa treba da budete strpljivi.\nStalno razmišljate o bivšem partneru i imate želju da mu se javite i da pokušate da obnovite romansu, ali je on već odavno krenuo dalje i ne oseća prema vama ono što vi mislite.\nUmorni ste i stalno ste iscrpljeni i psihički i fizički, pa je vreme da povedete računa o kvalitetu ishrane i o tome da počnete da se bavite nekim sportom i da se malo pokrenete.\nBlizanci – horoskop za 11.jul\nUmara vas neka tenzija na poslu i potreba kolega da vas stalno sabotiraju i da vam daju savete kako i šta treba da radite, samo da bi vas sputavali i da bi neke vaše rezultate predstavili kao timski rad.\nNeočekivani susret će mnogo toga da promeni u vašoj vezi, i imaćete problem da partneru saopštite da neka druga osoba privlači i okupira vašu pažnju, i da su se vaše emocije prema njemu promenile.\nNiste u stanju da funkcionišete jer ne spavate i stalno ste napeti i pod stresom, pa razmislite da odete na neku masažu ili da pronađete neki hobi kao vid rasterećenja.\nRak – horoskop za 11.jul\nPrihvatili ste previše obaveza na sebe i imate problem da sve stignete da odradite kvalitetno, te treba da potražite pomoć kolega kojima verujete, a jer je uostalom timski rad ono što se u vašem poslu i očekuje i podrazumeva.\nOstavićete na nekoga izvanredan utisak, i ta osoba će na sve načine pokušati da vas osvoji iako ste dugo zauzeti i u idiličnoj ste vezi i sa partnerom planirate zajedničku budućnost.\nAko ste imali skoro neke probleme sa alergijama i kožnim promenama, pripazite se da vam se ne ponove simptomi jer vam je imunitet vrlo oslabljen i treba da se malo bolje hranite i da pojačate fizičke aktivnosti.\nLav – horoskop za 11.jul\nVeoma ste uporni i dajete uvek svoj maksimum u svakom poslu koji radite, pa za vas nije problem da promenite zanimanje i da se snađete u svamu što se pred vas postavi kao izazov ali i prilika da se iskažete u najboljem svetlu.\nAko ste slobodni, možete da očekujete neko udvaranje od strane osobe koju poznajete površno ali koja ne prestaje da na vas misli od kada ste se prvi put sreli, a da vi toga uopšte niste ni svesni.\nVodite jedan pasivan i sedeći način života, te su neminovni problemi sa kičmom i zglobovima, delom i zbog činjenice da ste se u poslednje vreme dosta ugojili.\nDevica – horoskop za 11.jul\nPreviše ste skloni da srljate u neke ideje koje nemaju realnu osnovu, i mnogo je po vas pametnije da manje pričate i obećavate, a da više radite, sve kako ne biste razočarali one koji su vam zaista ukazali poverenje.\nPlanirate da počnete zajednički život sa partnerom, ali vam nikako ne odgovara njegov predlog da se preselite u drugi grad, jer ste najzad pronašli posao koji volite daradite i koji je zaista baš i odlično plaćen.\nImate neke probleme sa probavnim sistemom, te iako je moguće da je razlog mučnine bezazlena virusna infekcija ipak se obratite specijalisti za validnu dijagnozu.\nVaga – horoskop za 11.jul\nPrava je prilika da potražite neki dodatni posao, jer vam je novac preko potreban, a imate odlične rezultate i dosta viška vremena tako da možete da nađete još i neki honorarni posao da povećate novčane prinose.\nImate utisak da ste pogrešili jer ste se olako upustili u neku avanbturu i smatrali ste da bezazleni flert može da vas zabavi, ali je osoba sa kojom ste trenutno planirala da sa vama ima ozbiljnu vezu, i ne znate kako da je ne povredite a da joj priznate da niste zainteresovani za nju u tom smislu.\nPrekontrolišite krvnu sliku, jer stalno kuburite sa povišenim vrednostima masnoće u krvi, i to može biti veoma ozbiljan početni faktor za nastanak aterosklerotičnih proimena i metaboličkog sindroma.\nŠkorpija – horoskop za 11.jul\nNiste se nadali da ćete tako lako i brzo da se snađete u novom poslu koji radite, te su i nadređeni vrlo zadovoljni i unapređenje je izvesno u vrlo skorom periodu.\nNeki poziv će da vam promeni prioritete, i pokolebaćete se da li da ostanete sa partnerom sa kojim ste iz navike ili da se vratite nekome koga ste jako voleli i koga nikada niste ni zaboravili, a taj neko se vratio iz daleka i želi da sa vama nastavi romansu.\nMuči vas nervoza i nesanica, kao i prekomerno znojenje i lupanje srca,m pa je moguće da imate neki disbalans u radu hormona štitne žlezde, i nije na odmet da to proverite.\nStrelac – horoskop za 11.jul\nImate neke probleme vezano za saradnju sa kolegama, i ne smete da se tako sujetno i rezervisano ponašate jer sve to utiče na krajni rezultat i na vama je dosta odgovornosti prema šefovima.\nOstali ste sami posle neke duže i stabilne veze, i umseto da očajavate i da se preispitujete, najbolje je da krenete dalje jer ima dosta onih koji u vama vide sve kvalitete i lepotu koju partner nije umeo da ceni.\nProblemi sa sinusima su veoma učestali i ne znate kako da ih rešite jer vam zadaju glavobolje i remete vam svakodnevne aktvnosti jer ste veoma nervozni i napeti zbog simptoma.\nJarac – horoskop za 11.jul\nPotrebna vam je neka promena, jer ste vrlo nezadovoljni sadašnjim poslom i to se i vidi u vašem kvalitetu rada, jer nemate ni volje ni motivacije da se angažujete za ono što nije adekvatno plaćeno i što vam nikako nije predmet interesa.\nUsamljeni ste i veoma patite zbog toga što ne možete da pronađete sreću u ljubavi, ali umesto da jadikujete i da se povlačite u sebe, treba da češće izlazite i da upoznajete ljude koji imaju vama slična interesovanja i koji su slobodni da počnu neku romansu.\nBudite oprezni na radu ili u saobraćaju, jer su sasvim izvesne neke povrede pa treba da se malo bolje koncentrišete i da se potrudite da budete pažljiviji.\nVodolija – horoskop za 11.jul\nNeko vas namerno sabotira i bićete u situaciji da razmišljate da promenite posao, jer vaše dobre rezultate niko ne priznaje i ne možete da se uzaludno borite i da sebi stvarate stres koji vam nije potreban.\nImate neki neočekivani poziv od bivšeg partnera, koji je najzad shvatio da ste vi bili ljubav njegovog života, ali je sada za vas prekasno jer ste se vi promenili i upoznali onoga sa kim planirate budućnost.\nSmanjite kalorije kako biste uspeli da omršate, jer ste pre svega poslom vezani za sedeći način života i nikako ne možete da se pokrenete i da shvatite da gojaznost nije nastala tek tako.\nRibe – horoskop za 11.jul\nPrihvatite neke izazove i nove prilike, jer zaista nemate šta da izgubite dok sa druge strane možete ako se zaista angažujete da ostvarite odlične rezultate i da dobijete brže nego što ste očekivali neku izvanrednu poziciju.\nSmatrate da niste pogrešili što ste odbili nečije udvaranje, jer se ta osoba zaista vama iskreno ne dopada i nije kompatibilna sa vašim karakterom, jer je običan avanturista i oportunista koji želi da se sa vama zabavlja iz koristoljublja.\nImate neke smetnje sa hormonima jer ste preterano nervozni i skloni znojenju i mršavljenju pa je moguće da je u pitanju poremećaj tiroidne funkcije.


- U sredu tokom većeg dela dana malo do umereno oblačno, suvo i još malo toplije uz dnevni maksimum i do oko +25 stepeni Celzijusa ponegde. Krajem dana severnije od nas će se premeštati hladan front koji će usloviti lokalnu destabilizaciju atmosfere te je ponegde i to uglavnom na zapadu, severu i severozapadu moguća pojava grmljvinskih pljuskova. Za sada se prostor gde bi bilo pljuskova još ne može pouzdano odrediti jer smao malo pomeranje fronta na sever donosi prolazno naoblačenje bez ili uz vrlo malo pljuskova - napisao je na svom Fejsbuku Čubrilo.\n- Krajem dana sa približavanjem novog fronta na zapadu, jugozapadu i severozapadu regiona destabilizacija atmosfere uz grmljavinske pljuskove. Za sada deluje da će ovaj front imati nešto jači uticaj te trenutno stoji signal za češću pojavu grmljavinskih pljuskova, posebno na zapadu i severu Hrvatske, severu BiH, severu i zapadu Srbije, dok bi vetar u zoni pljuskova na kratko bio jak, severozapadni.\n- Oko 9.5. se simulira građenje anticiklona nad našim delom Evrope, dok će preko zapadne i jugozapadne Evrope uslediti spuštanje vlažnog i nestabilnog vazduha uz ciklogenezu negde nad zapadnim Mediteranom.\n- U takvim uslovima ka nama bi se pokrenula veća količina suvog i toplog vazduha, poreklom iz severne Afrike, te bi usledio period suvog i vrlo toplo vremena gde bi maksimumi vrlo često bili oko +30 stepeni Celzijusa, dok bi ponegde možda bili i koji stepen viši.\n- Oko 14.3. se simulira narušavanje anticiklona uz grmljavinske pljuskove i osveženje što bi bio uvod u svežiji i nestabilniji deo meseca - kaže Ćubrilo i dodaje:\n- Ipak, ta promena vremena koja se trenutno simulira za polovinu meseca može biti pomerena za malo ranije, ali i malo kasnije.\n- Nedelja koja je pred nama donosi tipično vreme za ovaj mesec gde će se smenjivati topli dani uz prolazne pljuskove i manja osveženja.


ZAJEDNIČKI RAD SRBIJE I MAĐARSKE NA OBEZBEĐENJU ENERGETSKE SIGURNOSTI: Dve zemlje zajedno grade gasovod | Najnovije vesti - Srbija danas\n14.06.2019. • 18:19 Tanjug\nMinistri Aleksandar Antić i Peter Sijarto potpisali sporazum o zajedničkoj izgradnji gasovoda.\n- Mi smo danas potpisali sporazum koji će omogućiti da se dva gasovoda (nastavak Turskog toka) dotaknu. Mi smo je definisali, kao i čitav set aktivnosti koji će omogućiti da se ta interkonekcija izgradi i stavi u funkciju - rekao je Antić posle potpisivanja sporazuma.\n- Već su značajne kolicicne cevi stigle u Srbiju i iznete na trasu, a više desetina kilometara cevi je već položeno i zavareno - rekao je ministar.\n- Za nas je ključna, za energetsku bezbednost našeg regiona i naših država, sigurnost snabndevanja gasom kao značajnog energenta. Imamo sigurnost da pravac snabdevanja gasom iz Turske odnosno nastavak Turskog toka ide kroz Bugarsku, Srbiju i Mađarsku. To je projekat koji nama otvara sve perspektive sigurnog snabdevanja gasom i zato smo puno energije uložili da bi taj projekat nastavio da se razvija - rekao je ministar.\n- To otvara i Mađarskoj mogućnost donošenja svojih odluka, investicionih i o zakupu kapaciteta.\nAntić kaze da vlade dve zemlje obezbeđuju sigurno snabdevanje gasom građanima i industriji. Kako je rekao, taj gasovod će omogućiti Srbiji i Mađarskoj da se svi koji žele uključe komercijalno i po tržišnim uslovima, kao i kroz zakupe kapaciteta.\nMinistar ističe da je reč o potpuno komercijalnom projektu koji se razvija u skladu sa svim energetskim direktivama uključujući i Treći energetski paket EU. Antić je kazao da je sa Sijartom razgovarao i o gasno skladišnim kapacitetima dve zemlje.\n- Odnosi dve države koje se apsolutno bore i koje su spremne da se bore i vode suverene politike u interesu svojih naroda. Jačamo političke i ekonomske odnose i saradnju u energetskoj sferi - naglasio je Antić.\n- Mi svakako treba da imamo dva punkta gde možemo da obezbedimo snabdevanje gasom, odnosno dotok velikih kolicicna gasa. Trenutno imamo iz pravca Austrje i Ukrajine i sada bi tu mogućnost želeli da obezbedimo iz pravca juga odnosno iz Srbije - nastavio je Sijarto.\nSrbija Mađarska Ugovor izgradnja Gasovod Aleksandar Antić Petro Sijarto


Vreme 1333 - Reakcije Zapada: Pravda, a ne osveta -->\nGruba odmazda Erdogana nakon neuspelog puča ozbiljno je poljuljala odnos Turske sa Briselom i Vašingtonom\nDok su Ankara i Istanbul goreli, evroatlantske institucije su, kao i svakog petka uveče, spavale pravedničkim snom. Niko od visokih zvaničnika EU i NATO-a nije bio ni blizu Brisela: predsednik Evropske komisije Žan-Klod Junker i visoka predstavnica EU za spoljnu politiku i bezbednost Federika Mogerini bili su u Ulan Batoru, na redovnom zasedanju šefova država i vlada evropskih i azijskih zemalja (ASEM); komesar za istočno susedstvo i pregovore o proširenju Johanes Han vraćao se sa višednevne turneje po Ukrajini, dok se Jens Stoltenberg, generalni sekretar NATO-a, odmarao od netom održanog samita u Varšavi. Kada je turska vojska blokirala bosforske mostove, a Istanbulom odjeknuli prvi hici, u Vašingtonu je bilo tri ujutru.\nStoga ne treba da čudi što su prve reakcije iz Brisela i Bele kuće bile zakasnele i konfuzne, ali istini za volju, konfuzna je bila i situacija na terenu. Američki državni sekretar je dao kratku izjavu u kojoj je izrazio zabrinutost i očekivanje da će Turska održati "kontinuitet" u spoljnim poslovima, što su neki protumačili kao indirektnu podršku pučistima.\nTek par sati nakon ponoći, kada je postalo jasno da puč nije uspeo i da će se Erdogan održati na vlasti, krenule su salve podrške demokratski izabranim institucijama i osude pučista. Američki predsednik Barak Obama bio je među prvima, a sledili su ga Angela Merkel, Federika Mogerini, Jens Stoltenberg i mnogi drugi. Njihova zakasnela reakcija, kao i ranija Kerijeva izjava, poslužiće mnogima kao indicija da su vodeće zapadne sile, ako već nisu učestvovale u pripremi puča, potajno priželjkivale da on uspe.\nZATEZANJE ODNOSA: Odnosi su se dodatno zategli u ponedeljak, kada je u Briselu bio održan ranije najavljeni sastanak šefova diplomatija EU i NATO-a. Vesti o masovnim hapšenjima u Turskoj i Erdoganova najava da će ponovo uvesti smrtnu kaznu izazvali su opštu konsternaciju. Uz apele da je Turskoj sada potrebna "pravda, a ne osveta" (Mogerini) i optužbe da su spiskovi za hapšenje bili pripremljeni mnogo pre puča (Han), čelnici EU su pokušali da izvrše pritisak na Erdogana da se uzdrži od odmazde. Sudeći po izveštajima o novim masovnim otpuštanjima i hapšenjima koji pristižu dok ovaj tekst nastaje, taj pritisak za sada nema efekta.\nFokus pritiska je trenutno na smrtnoj kazni, jer bi njeno ponovno uvođenje dalo formalan povod da se ceo proces pridruživanja Turske EU trajno obustavi. Analitičari veruju da Erdogan ovu pretnju nema nameru da ispuni, nego je koristi kao fintu da skrene pažnju sa drugih mera, čija je primena uveliko u toku. EU, uostalom, nema mnogo manevarskog prostora da bitno utiče na razvoj događaja, ali je već sada jasno da od sporazuma o kontroli kretanja izbeglica, koji je uz mnogo muke sklopljen ranije ove godine, nije ostalo gotovo ništa, a otkazano je i ranije najavljeno stavljanje Turske na belu šengensku listu.\nOdnosi Turske sa NATO-om su još delikatniji. NATO se po pravilu ne meša u unutrašnje stvari članica, čak ni kad su u pitanju vojni udari. Nije se mešao nakon udara u Grčkoj i Portugaliji, kao ni prilikom nekoliko ranijih udara u Turskoj. Keri je, međutim, prema američkom "Vašington postu", zapretio izbacivanjem Turske iz NATO-a, da bi ta izjava par sati kasnije bila demantovana i zamenjena mnogo blažom verzijom da će NATO "pažljivo pratiti" stanje ljudskih prava u toj zemlji.\nProblem je što su baze u Izmiru i Indžirliku, čije delove NATO i američka vojska koriste za borbu protiv Islamske države, od strateškog značaja za Alijansu. Ispostavilo se da su neki turski visoki oficiri iz Indžirlika bili upleteni u puč, a iz iste baze je poleteo avion-cisterna koji je snabdevao pobunjeničke avione u vazduhu. Iako zasad nema nikakvih indicija da je osoblje NATO-a ili američkih oružanih snaga na bilo koji način upleteno, grupa istražitelja već je počela da češlja obe baze, a dok se istraga ne završi, one praktično neće moći da se koriste, što Pentagonu stvara veliku glavobolju ne samo na političkom nego i na operativnom nivou.\nU toku je igra živaca: Zapad nikako ne bi voleo da vidi masovne mere odmazde u Turskoj, a još više ga brine "putinizacija" zemlje, pogotovo u kontekstu nedavnog približavanja Ankare i Moskve. Erdogan, sa druge strane, pokušava da iznudi što više ustupaka za svoju unutrašnju i spoljnu politiku, ali ni jedni ni drugi nemaju nikakav interes da spale mostove koji ih povezuju. Ko prvi trepne, izgubiće.\nAjfon i turska politička drama